Ebroren delta, eremu aberatsa lurraren eta itsasoaren artean | Bidaiak | GAIAK\n2021 URR. 06 - 11:34h\nEbroren delta, eremu aberatsa lurraren eta itsasoaren artean\nIberiar penintsulan zehar 908 kilometroko bidea egin ondoren –tarte luze samar bat Euskal Herrian–, Mediterraneo itsasoaren ur gazietara iristen da Ebro ibaia, biosfera-erreserba izateko ohorea eta erronka emanez inguruari. Eremu aberatsa da oso, bai naturaren bai giza-ondarearen ikuspegitik.\nDeltako aberastasun-iturri nagusia arrantza da.\nBisitariak maitemintzen dituen lurraldea da Ebroren delta eta hamaika aukera eskaintzen ditu arrantza, arroza eta gatza aberastasun iturri izan dituen eskualde emankor eta ikusgarri honek.\nFlamenko bat arroz-zelaien gainean hegaldatzen dabil. Lumadi arrosa baino gehiago, bere silueta luzanga du bereizgarri. Bide estu batetik geratu gatzaizkio begira. Izan ere, ehunka bidexka daude inguruotan; lerro zuzenekoak, udako lehen asteetako berde bizi bereizgarria eskaintzen hasi zaizkigun zelaien artean.\nEbroren deltan gaude, Herrialde Katalanetako hezegunerik handienean. 320 kilometro karratu dira, Montsià eskualdearen –ibaiaren hegoaldeko ertzean– eta Baix Ebreko eskualdearen –iparraldeko ertzean– artean zabaltzen direnak. Flamenko hori bagina, goitik ikusi ahal izango genuke deltaren forma berezia. Baina Google Mapsekin konformatu beharko dugu, edo, zorte pixka batekin, beste norabait goazela hegazkin batetik ikustearekin.\nEzkerraldean, Fangar badia daukagu, hondarrezko mihiaren muturrean itsasargi dotorea duela. Mihi hori pixka bat luzeagoa balitz, L'Ampolla herriraino iritsiko litzateke, badia aintzira bihurtuz. Eskuinaldean, Punta de la Banya eta Trabucador hondartzak daude. Ibaiak mendez mende ekarritako eta itsas korronteak bertan utzitako sedimentuetatik sortuak dira biak, eta Alfacs badia inguratzen dute. Izugarrizko portu naturala bilakatu da, eta bertan da Sant Carles de la Ràpitako arrantza-ontzidia. Bi aldeetan, haztegi artifizial asko daude, eta muskuilu-haztegiak ilara ia milimetrikoetan daude jarrita, laranja koloredun moluskua eta, 1970. urtetik aurrera, arrissada ostra preziatua emateko.\nUr horietan bertan, Ramon Machino eta Paco Rosales al rosegall eta a batre izeneko arteak baliatuz aritzen dira arrantzan. Baita Mariano Saragossa ere, ezizenez Mayan. Artisau-eran arrantzatzen dute; era artistikoan, ia. Arbasoengandik ikasi zuten horrela arrantzatzen: pazientziarekin, trebeziarekin, eta egunerokotasunak eta lanarekiko maitasunak ondutako teknikarekin. Eta, hori guztia, inguruneari begirune handia diotela. Mayan, bere txalupa gune ez oso sakonetara eramanda, sarea uretara botatzen ari da, itsas kurkuilu bat marrazten arituko balitz bezala.\nJarraian, ontzitik jaitsi, eta ura belaunetaraino duela, lanean hasi da. Bizkor, hondarretan ezkutatuta dauden arrainak lokalizatzen ditu, eta, mugimendu azkar baina leun batekin, eskuarekin hartu eta cabàs-ean sartzen ditu. Paupa erako arrantza da hori, itsas hondoa eskuekin ukitzean datzana. Guk ere, haren azalpenei eta laguntzari esker, egingo dugu arrantza mota hori, inguruko jarduera turistikoetako bat izango balitz bezala. Bertakoen lurraldera eta zereginetara hurbiltzeko beste modu bat da.\nDeltako aberastasun-iturri nagusia arrantza da, arrozarekin eta gatzarekin batera. Lurrak eta itsasoak bat egiten dute, 1983an ekosistema aberats baina ahula babestearren sortutako Parke Naturalarekin orekari eutsiz, itsasoa eta kontinentea elkartzen diren gune honetan. Bertan, 360 hegazti-espezie baino gehiago daude: kaioen, ardeidoen, lezkadi-paseriformeen eta anatidoen familiako hegaztiak. Habia egiteko eta hazteko tokia da hegazti askorentzat (munduko kaio korsikarraren populazioaren erdiak deltan hazten dira, baita kaio mokozorrotzak, flamenkoak, txenada mokobeltzak, txenada arruntak...), eta espezie askorentzat migrazioetan atseden hartzeko gunea da; horregatik, toki bikaina da ornitologiazaleentzat ere.\nAberastasun handiko txoko babestuak ezkutatzen ditu deltak, sarbide mugatukoak; Illa de Buda, adibidez: titulartasun publikoa eta pribatua du, eta arroza lantzen dute bertan. Ibaiaren eta Migjorn ubidearen arteko zati horretan deltan dauden giro guztien erakusgarriak topa ditzakegu: ibaia, urmaelak (edo calaixos, hemen dioten moduan, itsasoarekin etengabe komunikatuta daudenak), gatz-lurrak, arroz-zelaiak, hondartzak eta ibarbasoak.\nHala delta nola ibaia bizia dira; «Es vida» diote Madrilen taxututako Plan Hidrologiko Nazionalak mehatxatu duen paisaia salbatu nahi dutenek, hain baita eremu aberatsa naturaren eta giza ondarearen aldetik. Bizi horrek arlo ugari besarkatzen ditu: natura basatia, arkitektura –desagertzear dagoen barraca tradizionala– eta arrantza zein nekazaritza, besteak beste. Lurralde honek bisitari guztiak maitemintzen ditu, Ebreko jotaren erritmoan –bertako abesti inprobisatua–, eta, antzina arrossaires-ek egiten zuten moduan, oinutsik ikustera gonbidatzen du, zentzumen guztiak erne izanik eta bizi-egarriarekin.


Irekia Eusko Jaurlaritza - Gobierno Vasco :: Gazteentzako enplegu planaren bidez Bilboko Udalak eta Eusko Jaurlaritzak 87 lanpostu eskainiko dizkiete Bilboko gazteei\nGazteentzako enplegu planaren bidez Bilboko…\n<img src="https://www.irekia.euskadi.eus/uploads/cover_photos/49823/original/lanbide.jpg" style="max-width:100%" alt="" />\nErdi mailako edo goi mailako titulazioa duten Bilboko 16 eta 29 urte bitarteko gazteek eman ahal izango dute izena lanpostu horietan. Azaroaren 14ra arte (asteazkena) egin ahal izango da Lanbideren Mazarredo Zumarlakeko eta San Inazio Auzoko bulegoetan.\nBilboko Udalak kudeatuko ditu enplegu berriak, Bilbao Ekintza udal-sozietatearen bitartez, eta 12 hilabeteko kontratazioak egingo ditu lanaldi osoan. Tokiko esparrutik sustatuko dira eta zuzenean gauzatuko dituzte udal-arlo eta -entitateek\nGazteen Enplegu Planak Lanbideren 2.188.670 euroko diru-laguntza jasoko du, bai eta Bilboko Udalaren 1,5 milioi euroko ekarpena ere. Horrela, 87 enplegu berritan izango du eragina\n(Bilbo, 2018ko azaroaren 8a).- Eusko Jaurlaritzak Lanbideren bitartez eta Bilboko Udalak Bilbao Ekintza udal sozietatearen bitartez abian jarri dute gazteei berariaz zuzendutako lehenengo Enplegu Plana. Horren helburua da askotariko profil profesionaletako 87 lanpostu sortzea, zuzenean Bilbao Ekintza udal sozietateak kontratatuko dituenak eta 12 hilabetez lansaio osokoak izango direnak. Izen ematea zuzenean egin behar da Mazarredo Zumarkalean eta San Inazio Auzoan kokatuta dauden Lanbideren bulegoetan, azaroaren 14a (asteazkena) baino lehen.\nPlanaren baitan eratuko diren 87 lanpostuak askotariko profil profesionaletakoak izango dira, eta honako arlo hauetako prestakuntza duten gazteei daude zuzenduta, besteak beste: administrazioa, teknologia berriak, proiektuen kudeaketa, komunikazioa, giza baliabideak, web proiektuak, arlo juridikoa, arkitektura, dokumentazioa eta artxibatzea, turismoaren sustapena, diseinua, marketina, hirigintza, pieza historikoen zaharberritzea eta kontserbazioa, ingurumena eta gizarte lana.\nEkimena garatzeko, Lanbide – Euskal Enplegu Zerbitzuak 2.188.670 euroko diru-laguntza bideratuko du, eta Bilboko Udalak egindako 1.500.000 euroko ekarpenarekin batera, ekimenak, guztira, 3.688.670 euroko inbertsio publikoa izango du.\nJuan Mari Aburto Bilboko alkateak 30 urtetik beherako gazteei bereziki zuzendutako enplegu-plana baloratu du, eta esan du: “Tresna garrantzitsua dela Bilboko gazteen enplegagarritasuna hobetzeko, curriculuma hobetuz, eskarmentu profesionala hobetuz eta unerik kritikoenetako bat den honetan ere lehenengo enplegua izateko aukerak hobetuz”.\nZehazki, langabezian dauden, Bilbon bizi diren eta erdi-mailako edo goi-mailako titulazioa duten 16 eta 29 urte bitarteko herritarrentzako enplegu-plan espezifiko bat da. Parte hartu nahi dutenek Lanbide - Euskal Enplegu Zerbitzuan eta Gazte Bermea Sisteman inskribatuta egon behar dute. Enplegagarritasunaren aldeko neurri bat da, eta eskarmentu profesionala eskuratzeko aukera izango dute bertan.\nGazteen Enplegu Planaren testuinguruan 87 enplegu berri sortuko dira. Tokiko esparruan sustatuta, 12 hilabeteko lanaldi osoko kontratazioak egingo dira. Udala, udal arloak eta udal entitateak zuzenean arduratuko dira kontratazioez. Eskaintzak zuzenean kudeatuko ditu Lanbide – Euskal Enplegua Zerbitzuak, zeinak Bilbao Ekintzaren udal-sozietatera desbideratuko dituen hautagaitzak.\nlanbide.jpg 40 KB (jpg)


Urte bete igaro da...\nDenborak hegan egiten dauala esan ohi da, eta sarritan egia da sentsazino hori izaten dogula. Urtebete, pandemiak etxean geratzera behartu gintuenetik. Urtebete Lauaxeta Ikastola Lauaxeta Etxetik izatera pasatu zanetik.\nUrte bete, gauetik goizera, aldaketarako egokitzapena eta malgutasuna jokoan jarri behar izan genduzanetik, eta sarritan hain kontziente ez garen gaitasunak guztiak erakutsi behar izan geduzanetik.\nUrtebete geroago, hemen gagoz, ikasturte ezohiko honen amaieratik gertu. Eta guztion artean lortu dogu gara, hainbat ikasketa, ikaskizun eta neurri egokiak bitarteko dirala, ondoko bideoan Lehen Hezkuntzako zenbait ikaslek gogorarazten deuskuen bezala.\nAurrera eta ondo izan!!!\nEmozioak, teknlologia eta nortasun digitala\nEz dago zalantzarik teknologien abantailen inguruan, baina garrantzitsua da, halaber, arriskuez ere jabetzea eta gure seme-alabak, bizi garen aro digitalerako heztea, baliagarri izango jakezan gaitasun emozionalak eta digitalak garatzen lagunduz. Aste honetan, Lauaxetako Lehen Hezkuntzako 4. eta 5. mailako ikasleak horretan ari dira.\nGaur, Emakumearen Nazioarteko Egunean, Lauaxetako ikasleek hainbat ekimen garatu dabez bardintasunaren alde. Esate baterako, ondokoak.


Antropologia Biologikoaren arloko ikerketari egindako ekarpenari dagokionez, ikuspegi molekularra sartu du giza bilakaeraren ikerketan. 1990eko hamarkadaren erdialdean, ADN zaharra xede zuen ikerketa-ildo bati ekin zion. Gaur egun, erreferentea da estatu mailan, eta nazioarteko proiekzio handia du. Arlo horretan lortutakoari esker, euskal unibertsitate-sistemaren talde finkatutzat jo dute azken 9 urteetan. Gaur egun, antzinako giza espezieen –Cro-Magnon gizakia eta Neanderthal gizakia– genomaren sekuentziazio masiboko proiektu bat garatzen ari da, eta bere taldea uneko ikerkuntzaren abangoardian dago.\nEHUko irakasle izan da (1980-1999), eta azken hamar urteetan 50 argitalpenetan baino gehiagotan parte hartu du. Horietatik 35 baino gehiago Europako eta Ameriketako nazioarteko aldizkarietan atera dira. Hamabost liburu-kapitulu idatzi ditu, eta komunikazioen aurkezpenak egin ditu nazioarteko kongresuetan (Frantzian, Erresuma Batuan, Alemanian, Italian AEBetan, Japonian, Australian, eta abarretan), bai eta naziokoetan ere.\nEusko Iker Ikerketa Saria jaso zuen 2010ean. Gaur egun, Gizakiekin zerikusia duten Ikerketetarako Etika Batzordeko (EHU) presidentea da.\nConchi de la Rúa: "Somos lo que somos frutos de la evolución".


6/2003 Legea, Kontsumitzaileen eta Erabiltzaileen Estatutuarena: Herri administrazioen eskumenak - KontsumoBIDE-Kontsumoko Euskal Institutua\n6/2003 Legea, Kontsumitzaileen eta Erabiltzaileen Estatutuarena: Herri administrazioen eskumenak\nV. Titulua - Herri administrazioen eskumenak\n66. artikulua. Euskal Autonomia Erkidegoko Administrazio orokorrak dituen eskumenak\n67. artikulua. Euskadiko Kontsumoko Koordinazio Batzordea [indargabetuta]\n68. artikulua. Toki-erakundeen eskumenak\n69. artikulua. Zenbait jarduera batera gertatzea\nII. Kapitulua - Administrazioen arteko lankidetza\n70. artikulua. Lankidetza-jardueraren esparrua\n71. artikulua. Kontsumoko udal-zerbitzuak\n67. artikulua. Euskadiko Kontsumoko Koordinazio Batzordea\n[Ekainaren 29ko 9/2007 Legearen bidez indargabetutako artikulua]\n3.- Lehenengo paragrafoko a) , b) eta e) idatz-zatietan azaltzen diren eskumenak Eusko Jaurlaritzan kontsumoaren gainean eskumena duen organoak hartuko ditu zuzenean bere gain, ondoko inguruabarren bat gertatzen denean:


VIENTIANEN LASAI ASKO\nAzkenean Vientianen astebete eman bagenuen ere bertako lasaitasunarekin bat egin eta ez zitzaigun batere luze egin egonaldia. Hainbat kontu txiki egiteko aukera izan genuen. Gure bizikletek garbiketa on bat jaso eta gurpila zuzentzeko ere mekanikoarenera jo genuen. Tailerra hankaz gora egon arren ondo konpontzen zen eta lan ona egin zuen.\nQuebeceko Veronica eta Franchesca topatu genituen bidean bizikletaz. Motxilekin bidaiatzen zebiltzan baina Kanbodian, Phnom Penhen, bi bizikleta erosi eta Vientianerako bideari ekin zioten. Egun batzuetan errepidean topo egin ostean Vientianen elkar agurtu genuen behar bezalako afaria batekin.\nJanariarekin ez gara oso ongi konpondu Vientianerainoko bidean eta menua aldatu eta txerrikeria pixkatxo bat jatea ongi etorri zaigu. Bidean, egun askotan, topatu dugun janari bakarra noodle zopa izan da. Izugarri gustuko dute laostarrek janari hau.\nHaragi zatiak ezkerrean, arrozezko noodleak erdian, soja zatiak goian eta belar sorta eskuinean. Hau guztia zoparekin nahastu eta barrura! Noizean behin ongi dago, baina egunero…\nOkerragoa ere izan zitekeen.… hauxe aurkitu genuen Vientianeko merkatuko janariaren sekzioan.\nHiri txikia denez bizikletak hartu eta toki ezagunenak bisitatzeari ekin genion.\nHaw Pha Keo eta Wat Sisaket tenplu zaharberrituak\nTuristok errezoan dabiltzan laostarrekin nahasten gara.\nPha That Luang estupa, Laoseko monumenturik garrantzitsuenetarikoa\nMekong ondoko pasealekuan Laoseko bandera eta bandera komunistak tartekatzen dira.\nTxinako bisa poltsikoratuta eta Vientianeko lasaitasunaz ederki gozatuta agur esan genion hiriburuari. Txoko guztietan aurki daitezke lasaitasun printzak.\nVANG VIENGERAKO BIDEAN, URTE BERRI ON!\nErrepidean bizikletaz jende asko topatzen dugu, batzuetan, gu bezala, bidaiariak eta beste batzuetan bertako jendea. Herrialde bakoitzak bere bizikleta modelo berezia dauka. Laosen zabalduena ezkerraldean ikus dezakezuena da, atzean norbait eramateko primerakoa. Baina Tailandiako eraginak hona iritsi dira eta eskuinean daukazue modelo modernoa.\nApirilaren erdialdean Laosen urte berria ospatzen da, Bun Pi Mai, eta Vang Viengerako bidean harrapatu gintuen. Laoseko Beer Lao garagardoa edateko elkartzen dira lagunak eta toki askotan tragoa hartzera gonbidatu digute. Bat ongi dago, arazoa zera izan da, edalontzia behin eta berriz betetzen zigutela eta bizikletaz goazenez…\nBizikletaz martxan gindoazela, geratu gabe, auto batetik garagardoa eman zioten Koldori. Dopina?\nBi egunean iritsi ginen Vang Viengera, inguruko paisaiagatik ezaguna den herrira. Mendi bertikalak landaretzaz estaliak eta Nam Song ibaia ondoan.\nTokia oso turistikoa izan arren txoko polita da. Ingurunea ezagutzera joan ginen eta Bun Pi Mai urte berriaren ospakizunekin topo egin genuen berriz ere. Familiak egun pasa elkartu ziren Blue Lagoon inguruan.\nMusika banda giroa alaituz\nPutzuan haurrak jolasean\nLUANG PRABANGERAKO BIDEAN, MENDIAK\nVang Vieng atzean utzi arren\nBun Pi Mai jaialdiaren ospakizunak ez ziren bukatu. Jaiaren ohitura zabalduenetarikoa ura jaurtiz elkar bustitzea da. Herrietan, errepide ertzean, urezko munizioz beterik jende pila aurkitu dugu ibilgailuak bustitzeko irrikatan.\nBizikletak ez gara libratu. Beroari aurre egiteko ez da erremedio txarra izan!\nHaurrak hurrengo biktimen zain\nBatzuetan bustialdiaren tamaina negoziatzeko aukera izan dugu. Ainhoa horretan dabil emakume honekin, baina bustialdirik gabe ez zen geratu.\nBeste batzuetan ez genuen negoziatzeko aukerarik izan.\nPertsona helduek kutsu erlijiosoagoa ematen diote festari, hori bai, beti pozez gainezka. Etxez etxe topatu genuen koadrila hau Muang Kasi herrian kantuan eta dantzan.\nBustita ala lehor mendialdeko aldapa gogorrak zain zeuden.\nLuze,oso luze ikusten da behetik gorako bidea. Goitik behera beste itxura bat hartzen du.\nEsfortzuak bere saria dakar. Paisaia, herrixkak eta, bereziki, pertsonak. Mendialdeko irudiak zoragarriak dira. Koldo duela zazpi urte ingurune honetan ibili zen eta garai hartan hain txundituta geratzearen arrazoia ulertu du berriz ere.\nFamilia honek errepide ertzean zeukan dendatxoa. Ez dakigu zehazki zein den ehizatutako animalia baina mokadu bezala salgai zeukaten postutxoan (norbaitek animalia zein den baldin badaki mezutxo bat bidali mesedez).\nEmakume honek, aiztoa eskuan, keinu arraroak egiten zituen. Ez ginen gehiegi hurbildu badaezpada ere.\nGurean bezala, amonek lan handia egiten dute txikien heziketan eta zainketan.\nBaina, han ez bezala, hemen neskatila gazteak beren anai-arreba txikiez arduratu behar dira.\nMendialdeko freskura izugarri eskertu dugu. Phou Khoun herrian lainoz inguratuta esnatu ginen.\nMalden gora beherak etengabeak izan dira ingurune menditsu honetan.\nInguruko mendiak oso soilduak topatu ditugu. Pena handia sortzen du horrek baina bertako biztanle askoren eguneroko ogia hor dago. Erre gero landatzeko. Pertsonaren eta naturaren arteko talka.\nKiewkacham herrixka izan zen gure azken geltokia Luang Prabangera jaitsi aurretik. Hantxe topatu genuen hirukote maitagarria hau.\nNork esango liguke jaitsiera luze bat egiteko gogorik izango ez genuela. Berriz ere behera, berora, Luang Prabang zain genuen.\nTRANQUILAMENTE EN VIENTIÁN\nAl final, pasamos toda una semana en Vientián, disfrutando de la tranquilidad de la ciudad y aprovechando para limpiar y poner a punto nuestras bicicletas. A pesar de encontrarnos con una taller un tanto caótico, el mecánico hizo un buen trabajo y quedamos contentos con el resultado.\nAllí conocimos a Veronica y a Franchesca, dos chicas de Quebec, que aunque en un principio habían decidido viajar de mochileras, en Camboya se hicieron con dos bicicletas y emprendieron así su camino hacia Vientián. Después de coincidir varios días en el camino, nos despedimos con una buena cena.\nY hablando de comida, tenemos que reconocer que no nos hemos arreglado muy bien con el tema de la comida durante el viaje hacia Vientián (solo hemos encontrado sopa de noodles), así que al llegar a la capital hemos cambiado radicalmente de menú, disfrutando del sabor de algunas guarradillas.\nAl ser una ciudad relativamente pequeña, hemos podido recorrerla en bicicleta: desde los viejos templos restaurados de Haw Pha Keo y Wat Sisaket, hasta la destacada estupa de Pha That Luang, la más importante de Laos.\nCon el visado de China en la mano y después de disfrutar de la tranquilidad de Vientián, dijimos adiós a la capital de Laos. En cualquier rincón del mundo puede uno encontrar briznas de tranquilidad.\nCAMINO DE VANG VIENG, ¡FELIZ AÑO NUEVO!\nEn Laos el año nuevo se celebra a mitad de abril, y a nosotros nos pilló camino de Vang Vieng. Es habitual juntarse para beber la cerveza local Beer Lao, y nosotros, a pesar de ser turistas, no pudimos escapar de esa tradición. Tomarse una cerveza a mitad de camino no está nada mal, el problema aparece cuando después de tomar más de una tienes que volver a emprender el camino. Y sino que se lo pregunten a Koldo ya que cuando íbamos pedaleando sin parar por la carretera, se le acercaron desde un coche para ofrecerle cerveza... ¿doping? Allá cada cual.\nEn un par de días, llegamos a Vang Vieng, un pueblo conocido por el paisaje que lo rodea. Aunque el lugar es bastante turístico, nos pareció muy bonito. Mientras recorríamos la zona volvimoa a encontrarnos con las celebraciones de año nuevo y esta vez, pudimos ver cómo las familias se reunen para pasar el día en torno al Blue Lagoon. Con la banda de música como banda sonora, los niños se lo pasaban pipa saltando sobre los charcos.\nPublicado por munduabizikletaz en 0:48\nAnónimo 19 de abril de 2013, 23:29\naupa bikote zein ezberdintasun dagoen kilometro batzuen bueltan ezta. Gu hemen dena ondo, atzo gasteizen izan nintzen katedrala bisitatzen eta zuetaz ikaragarri oroitu nintzen.\nbizikletaz 28 de abril de 2013, 5:57\nAsko poztu nau zuen mezu guztiak irakurtzeak. Oso ondo idatzi duzue eta ikusten dut euskararekin primeran zabiltzatela, segi horrela!!\nJanaria ona dago baina ia egunero arroza jaten dugu eta batzuetan aspesgarria da. Askotan gogoratzen gara hango janariarekin.\nIkusten dut nire berri duzuela eta ni ere asko gogoratzen naiz zuekin.\nBloga jarraitzen baduzue, laister Txinan aurkituko gaituzue.\nOndo segi, asko ikasi eta musu handi handi bat!!!\nMarron 1 de mayo de 2013, 11:48\noroitzapen ederrak zuen argazkiak ikustean, bai, gazteagoak ginenekoak. Muino berde horiek, egurrezko etxeak... eta jendea, irrifar horiek!\nNi dagoenekoz Euskal Herrian nago. Bukatu da nire abentura. Ederra izan da, esperientzia handia. Orain hemendik egingo ditugu gure abenturilak ere.\nIkusi al zenuten Luang Prabang-en txalupen estropada? apirilan omen da.\nInbidia eta nostalgia punttu bat argazkiak ikustean, buff\nOngi segi Txina kaputxinan.


arnoa esklabuendako: Askoko ur-jauziak\n2018(e)ko abenduakren 22(a), larunbata\nElbete herriaren izena Eluete omen zen. Paper ofizialetan, usu gertatu bezala, hanka sartzea gertatu zen transkripzio batean eta, izenaren u-a irristatuta, v bihurtu zen. Eluete herria Elvete bilakatu zen, batek-daki-nongo bulego batean patu ezjakinak horrela erabaki zuelako.\nElvete ofizial eta erdaldunetik Elbete euskarazko bertsioa etorri zen.\nHorrela, irristatuta, ohartu gabe.\nGuri, ondoan bizi arren, kostatu egin zaigu Elbeteko Askoko ur-jauzietaraino hurbiltzea. Abenduko goiz zoragarri batean joan ginen eta gustura irristatu ginen urak landutako harri gorrietatik. Hori bai, hor ere, ohartu gabe bukatzen dira jauziak, berriz goiti joateko gogoak emanez.\nEgilea: arnoa esklabuendako ordua: larunbata, abenduak 22, 2018\nEtiketak: Askoko ur-jauziak, Baztan, bideoak, Elbete, mendia


Indarkeria matxista: Sexu-erasoa Zumarragan, 2018ko uztailaren 7an | Berriak Gizartea | EiTB\nIndarkeria matxista: Sexu-erasoa Zumarragan, 2018ko uztailaren 7an\nHerriko bi mutilek lagundu zioten biktimari. Erasoa Zumarragako landa-eremu batean jazo zen.\nGipuzkoako Foru Aldundiak eta Zumarragako Udalak gaitzetsi egin dute udalerri horretan emakume gazte batek joan den astean jasan zuen sexu-erasoa.\nGertakariak uztailaren 7an, goizean, jazo ziren, Zumarragako landa-eremu batean. Neska lo-zaku batean zegoela, 40 urteko gizonezko batek ukituak egin zizkion. Herriko bi mutilek lagundu zioten biktimari. Antza, auto-stop eginda iritsi zen Zumarragara.\nAstelehenean epaiketa azkarra egin zuten eta erasotzaileari jazarpen arina eta neska beldurrarazi izana egotzi diote.\nZumarragako Udalak adierazpen instituzionala onartu du gaur alderdi politiko guztien babesarekin, gertatutakoa gaitzesteko eta indarkeria mota guztien kontrako konpromisoa eta biolentzia desagerrarazteko neurriak hartzeko borondatea agertzeko.\nBiktimari babesa helarazi diote eta hari lagundu zioten bi mutilen jarrera goraipatu dute, "erakutsitako elkartasunagatik".\nIndarkeria matxista desagerrarazteko planak eta programak gauzatzen jarraituko du Udalak, baina, aldi berean, ezinbestekotzat jo du "adin guztietako gizon eta emakume guztien inplikazioa". Ildo horretan, erasoak ekiditeko "jarrera aktiboa" ager dezatela eskatu die herritarrei.\nGipuzkoako Foru Aldundiak ere bere egin du Zumarragako Udalaren adierazpena eta sexu-erasoa gaitzetsi du.


Emakume zientzialarien letra-zopa - Zientzia Kaiera\nHainbatetan irakurri eta entzungo zenuten buruari eragiteak badituela onurak. Ez goaz aztertzen zeintzuk diren onura horiek, baina urtea bukatzeko garuna dantzan jarriko duen jolasa dakargu blogera. Gabon zahar egunean esaguzue, zer da emakume zientzialariei buruz dakizuena?\nEz estutu, ez da azterketa bat. Letra-zopa bat duzue jarraian, bertan hamar emakume zientzialarien abizenak ezkutatu ditugu. Guztiei buruz Zientzia Kaiera eta Mujeres con Ciencia blogetan hitz egin dugu. Abizenak bertikalean, horizontalean edota diagonalean idatzita daude, eta edozein norabidean.\nHamar arrasto emango dizkizugu lana errazteko. Zientzialari bakoitzaren datu eta argazki bana dituzu, baina bata zein bestea ez daude hurrenkera berean. Animatu zaitez eta aurrera letra-zoparekin!\nKimikari honek Kevlar® zuntza sintetizatu zuen.\nSismologo da eta lurraren nukleoa bi atalez osatuta dagoela antzeman zuen.\nEgun mundu osoan erabiltzen den testa sortu zuen mediku honek, jaioberrien osasunaren egoera aztertzen duena.\nLehen iktiosauroaren eskeletoa aurkitu eta zehatz-mehatz identifikatu zuen paleontologoa izan zen.\nNaturalista hau mundu osoan barrena ibili zen landare-espezieak marrazten.\nKimika alorrean aitzindaria izan zen Nafarroan jaiotako ikertzaile hau.\nFisikaria, Igeldoko Meteorologia Behatokiaren zuzendaria izan zen.\nHilotzak disekzionatzen zituen, anatomia klaseetan erabiltzeko.\nGeologoa izan zen eta itsas hondoaren edo lurzoru ozeanikoaren lehen mapa egin zuen.\nFisio nuklearra aurkitu zuen haren lankideekin batera.\nBaten bat ez baduzu ezagutu, loturan klik eginez gero ikusi ahal duzu emaitza zuzena.\nArgitalpen-data: 2016/12/31 · Atala: Dibulgazioa, Emakumeak zientzian\nEmakume Idazleen Eguna Clásicas y Modernas elkartearen, Emakume Zuzendari, Exekutibo, Profesional eta Enpresarien Espainiako Federazioaren (FEDEPE) eta Espainiako Liburutegi Nazionalaren […]


Maria Arnal: «Oso garrantzitsua da kantuen edo gaien zerbitzura jartzea» | Kultura | Berria\nMaria Arnal. Kantaria\n«Oso garrantzitsua da kantuen edo gaien zerbitzura jartzea»\n'45 cerebros y un corazón' lan laudatu eta saritua iaz kaleratu zuten Maria Arnal eta Marcel Bages kataluniarrek. Orduz geroztik 150 kontzertu inguru eman dituzte, eta bihar Donostian ariko dira.\nAhozko musika tradizioan arakatzen hasi, eta iraganetik bezainbeste gaur egunetik edaten duen proiektua eratu dute Maria Arnal abeslari eta Marcel Bages gitarrista kataluniarrek. Bi disko laburrekin estreinatu ziren, eta iaz kaleratu zuten 45 cerebros y un corazón, memoriari gaur egungo begiekin begiratzen dion lan mardula. Bihar, Donostiako Viktoria Eugenian izango dira (20:00).\nMusikara Alan Lomaxek egindako landa lanaren bitartez iritsi zinela argitaratu da.\nHori publikatu da komunikabideetan, baina zehaztapen bat egin behar dut. Aitak esaten du hitz egiten hasi baino lehen abesten nuela, eta bai, nik ere badut sentipena beti abestu dudala. Ahotsaren soinuekin jolastu naizela, ehundurekin eta abar. Musika beti izan dut ondoan: eskolako koruan abestu nuen, aitak ere musika asko entzun du... Baina, badakizu, nik neuk ez nuen hortik jo; literatura itzulpeneko ikasketak egin nituen; gero, master bat dramaturgian, eta antropologian ere hasi nintzen. Antropologian sartzearekin batera ohartu nintzen musika interesatzen zitzaidala bereziki.\nZer harreman zenuen aurretik ahozko tradizio kantatuarekin?\nKatalunian koru batean arituz gero, baduzu harreman bat kantu tradizionalarekin. Polifoniak ere izugarri maite izan ditut, eta anai-arrebekin askotan abestu izan dut hainbat ahotsetara. Esango nuke ikasketa arautuen gabezia hori badela gure proiektuak izan duen oihartzunaren arrazoietako bat.\nZer aurkitu zenuen Lomaxen artxibo horietan zu zeu bultzatzeko musika egitera?\nAhots gordinak aurkitu nituen. Baina ez ditut idealizatu nahi. Ez ditut nostalgiaz ikusten kantu zahar horiek, bizitza hobe baten adibideak balira bezala. Hitzek eta kantatzeko moduek erakarri ninduten; azken batean, gertutasunez ikusten nituen, abestu ahala egindako ahotsak direlako. Gero, gainera, artxibo horiek arakatzen hastearekin batera, nire familiaren zuhaitz genealogikoa egiten hasi nintzen, eta hor gauza asko deskubrituz joan nintzen.\nFamilia askotan bezala, tabu asko izan dira nirean. Buruko osasunari buruzkoak, bestelako gaitzen ingurukoak, eta, jakina, baita 36ko gerrari lotutakoak ere. Kontua da 20 urte pasatxo nituela jakin nuela nire birramona-birraitonen artean bakarra zela kataluniarra. Jakin nuen nire herenamona bat Andaluziatik Aljeriara joan zela lanera; birramona han jaio zen, eta, gero, Bartzelonako burgesiaren manikuragile ibili zen. Amona, berriz, errefuxiatu eremu batean izan zen Frantzian, eta lau urtez hiltzat jo zuten... Istorio harrigarriak aurkitu nituen... eta, jakina, Lomaxen artxiboetan Andaluziako, Extremadurako jendearen kantuak entzutean, gurutzatu egin zitzaizkidan istorioak.\nMusikaren atzean istorio asko dauden seinale.\nBai, nire inspirazio edo interes iturriak ez dira soilik musikalak. Irakurketak, filmak, solasaldiak... guztiak dauka lekua nire lanean.\nOroimenari oso lotuta azaltzen da zure musika, baina nostalgiatik ihes egiten saiatzen zara.\nHala da. Eta horrek ez du esan nahi ez dela kontu emozional bat! Bistan da emozioa parte inportantea dela... baina ironia, barrea, txantxa, jolasa, esperimentazioa... horiek guztiak dira gure musikaren parte.\nMusika proiektua Marcel Bagesekin partekatzen duzu. Zer bilatu eta aurkitu duzu harengan?\nMarcel pertsona ikaragarria da! Talentu handikoa, oso adimentsua, eta beti izugarri lagundu dit. Gainera, asko gustatzen zait nola ulertzen duen musika. Marcelek tresna definitu bat du, gitarra, baina oso modu irekian irakurtzen eta jotzen du. Soinuarekin asko esperimentatzen dugu, eta jolasa ere sormen espazio bilakatzen da.\nTradizioari begiratzen zioten bi EPrekin estreinatu zineten, eta iaz kaleratu zenuten lehenengo lan luzea, 45 cerebros y un corazón. Nola ikusten duzu batzuetatik besterako bidea?\nIzugarrizko jauzia dago EPetatik LPra. EPekin oihartzun oso polita izan genuen, eta horrek bultzatu gintuen jarraitzera, baina benetako estreinaldia disko luzea da guretzat. Disko txiki haiek gurasoentzat egiten genituen momentuko argazkiak ziren. Nik, zintzo izatera, nahiago nukeen Spotifyn ez baleude...\nBenetan, benetan. Oso denbora laburrean egindako lanak dira, eta proiektua artean ez zegoen egina. Disko luzerako beharrezkoak diren probak dira EPak.\nDiskoaren izenburuak aipamen egiten dio Burgosen (Espainia) aurkitutako hobi komun bati. Zuena memoria ariketa bat da?\nMemoriarekin dugun harremana ezbaian jarri nahi dugu, musikarekin dugun harremana, batzuetan idealizatu egiten dena. Eta ez. Hemendik gatoz, eta horrek aurrez aurre jartzen gaitu oroimena irakurtzeko modu jakin batekin.\nZuk esana da: «Transmititzeko, oso inportantea da ni neu ez naizen zerbaiten zerbitzura egotea». Zeren zerbitzura?\nBai, bai. Jakina, nik esaten ditudan gauzak garrantzitsuak dira niretzat, eta sinetsi behar ditut. Hala izan behar du. Baina oso handiustea litzateke pentsatzea proiektu baten aurpegia izateagatik proiektua zu zeu zarela. Gu talde bat gara, eta hitz egiten dugu gutaz, baina baita gu geu ez garen baina inportantea zaigun horretaz ere. Kantuen edo gaien zerbitzura jartzea oso garrantzitsua da.\nSarritan izan zarete Euskal Herrian.\nBai, askotan izan gara, eta beti oso harrera ona izan dugu. Gainera, jo izan dugu oso egoera eta espazio ezberdinetan: kalean, jaialdi handietan, aretoetan... Diskoa atera genuenetik, 150 kontzertu eman ditugu, eta, orain, Donostian antzokirako propio landutako ikuskizuna aurkeztuko dugu. Uste dut ikusi gaituenarentzat ere ezberdina izango dela! Guretzat oso berezia izango da. Egia esango dizut: Viktoria Eugenia antzoki zoragarria da, eta hor jo nahi genuen! Oso pozik gaude.\nBira bukatzen ari zarete. Horrek esan nahi du disko berri bat etorriko dela laster?\nKantu berriak prestatzen ari gara, baina ez dakigu noiz aterako dugun disko berria. Sendotuta dagoenean aterako dugu; ez lehenago.


Gobierno Vasco Irekia :: Gaiker-IK4, enpresa ertainaren kategorian sarituta\nDirector Internacionalización Gaiker, Mikel Anton Zarragoitia\nGaiker-IK4 teknologia zentroa Espainiako 2010eko Europako Ingurumen Kudeaketa eta Aholkularitza Sisteman (EMAS) erregistratuta dagoen erakunderik onena izendatu du Ingurumen, Landagune eta Itsas-iguruetako Ministerioak, enpresa ertainaren kategorian. Hala ere, Europako EMAS sarien finalean egon da ingurumen kudeaketa bikaina egiteagatik\nGaiker-Ik4 Fundazioa Europako 2010eko Europako Ingurumen Kudeaketa eta Aholkularitza Sisteman (EMAS) erregistratuta dagoen erakunderik onena izendatu du MARMek, enpresa ertainaren kategorian. Aintzat hartze honen bitartez, EMAS sarien finalean parte hartzeko hautatu zuen Espainiako Ingurumen, Landagune eta Itsas-inguruetako Ministerioak 1.000 hautagai baino gehiagoren artean. Baliabide kudeaketa eraginkorrak eta ingurunearekiko konpromisoak kokatu dute Gaiker-IK4 Europako Ingurumen Kudeaketa eta Aholkularitza Sistemari (EMAS) atxikitako Europako 42 erakunde bikainenen artean 2010ean.\nGaiker-IK4 hautatu zuten EAEren ordezkari gisa EMAS sarien Espainiako atalean erkidegoko berrogeita hamar inguru erakunde artean. Bertan lortu zuen Europako finalerako txartela, Mahou, S.A. eta Valentziako Unibertsitate Politeknikoa erakundeekin batera.\nEMAS III-k ezarritako betekizun berrietara egokitzeko prozesuari ekin ostean, Gaiker-IK4 teknologia zentroak, besteak beste, ingurumen adierazle egokiak zehazteko lanak egitea eta produktuaren diseinuari buruzko jardunbide egokien gida liburu sektorialak osatzea lehenetsi zituen.\nDena dela, Espainiako 2010eko EMAS erakunderik onena izatea zein Europako EMAS sarien finalista izatea, 2003an iraunkortasunarekiko hartutako konpromisoaren emaitza da, alegia, orduan lortutako ingurumen kudeaketaren ISO 14001 ziurtagiriaren ondorena. Geroago, 2005ean, Bizkaiko enpresak EMAS erregistroaren inskripzioaren ziurtagiria lortu zuen.\nGaiker enpresa ekoeraginkorra\nIngurumen jarduerak bikaintasunera lerratzeko konpromisoa dela eta, Gaiker-IK4 enpresak 2010-2014 aldirako Ekoeraginkortasuna Euskadiko Enpresetan programarekin bat egin du. Ekimen hori duela gutxi jarri dute abian Eusko Jaurlaritzako Ingurumen Sailak eta Ihobe ingurumen jarduketarako sozietate publikoak.\n2010-2014 aldirako Ekoeraginkortasuna Euskadiko Enpresetan programa ekimen aitzindaria da, EAEko enpresek beraiek azaldutako beharrari erantzutera datorrena, are lehiakorragoak izan daitezen. Programaren aurreikuspenen arabera, 2014rako 100.000 tona hondakin balorizatuko dira, 100.000 tona CO2 gutxiago isuri eta 200.000 tona lehengai gutxiago erabili.\nGaiker-IK4 antolamendu EMAS Berri honen iruzkinen RSSa\n375.7 KB (jpeg)


Perucho - - Alea.eus\nCira Crespo 2020-04-24 14:05\nJoan Perucho idazlea. / Wikipedia\n"Bere literaturak ez du inor sendatuko, baina agian bada minak exorzizatzeko manera bat"\nHona hemen testutxo bat irakurzaleei eskainia.\nEa, maiteok, gaur, autofikzioaren garai honetan –neure buruari buruz hitz egin nahi dizuet garai honetan, ipuin honetan ez da ezer gertatzen baina, egiazki, gertatzen den garai honetan– ez al litzaizueke gustatuko zerbait ezberdina irakurtzea? Esate baterako, errealismo-magiko-historiko eleberri distiratsu bat? Edota fantasia umoretsu bat, Lovecraften ukitu sotil batekin? Edota Mediterraneoko argiarekin egindako literatura pixka bat? Bada, Katalunia aldean izan zen idazle bat, Joan Perucho izenekoa, hau guztia idazten zuena; oso ondo, gainera. Ponpoxo jarrita, idazle katalan unibertsal bat da, dudarik gabe. Justu aurten, 2020an, 100 urte beteko zituzkeen. Aitzakia honekin, Generalitateak 2020a Any Perucho izendatu du.\nBaina bere literaturari buruz datu gutxi batzuk gehiago emango dizkizuet. Adibidez, bere lanetan Ebro inguruak hain maiz azaltzea ez da kasualitatea, han bere bizitzako egunik latzenak izan zituelako, hain zuzen, Gerra Zibilaren garaian. Hori dela eta, Ebroko lurraldeko minaren aztarnak ikusarazten dizkigu, banpiro, santu, detektibe edota pertsonaia historiko asmatuen laguntzaz. Bere literaturak ez du ziurrenik inor salbatuko (eskerrak!), baina, sakonean, agian bada bai, minak exorzizatzeko manera bat. (Eta, bat-batean bururatu zait sorkuntzaren kontu hau beti minaren inguruan ez ote dabilen).\nBerez, Gerra Zibilaren ondoren epailetza oposizioa gainditu zuen eta, hara, justu Ebroko herrialdeetan aritu zen jardunean (behin eta berriro zaurira bueltaka). Baina, galdera da, eta epailea izateko ez al dira ezinbestekoak ziurtasunak? Posible al da dudaz betetako epailea izatea? Hau da, izan al liteke inor epaile sortzaile izanik? Ozta-ozta. Berez, bere bizitzaren amaieran zera aitortu zuen: "Niretzat oso lan deserosoa izan da". Agian, horregatik ere esan zuen: "Niri ez zait gustatzen errealitatea, ezta gure garaia ere. Niri interesatzen zaidana ispiluen atzean dagoena da, santuek ezagutzen eta poetek igartzen dituzten sekretuak".\nBada, gezurra badirudi ere, lan interesgarri eta garrantzitsu honen adibiderik ez daukagu euskaraz. Peruchoren urtea izanik, agian aukera paregabea izan daiteke bat euskaratzeko, ezta?


Ortuellako Udala - 31 Ipuin, marrazki, eslogan eta maketen sariketa\n31 Ipuin, marrazki, eslogan eta maketen sariketa\nLanak aurkezteko epea: Maiatzaren 5erarte\nSariketan Ortuellan bizi edo ikasten duten 16 urtetik beherako ume eta gaztetxoek har dezakete parte.\nGaia gizarteak gizakioi eskaintzen digunaren erabilerarekin eta gozamenarekin lotutako kontu oro izango da (etxebizitza, zerbitzu pribatuak, ingurumena, publizitatea, monopolioak, elikadura industria-produktuak, osasuna, berdintasuna, giza eskubideak eta partaidetza).\n3. LANEN AURKEZPENA:\nIpuinak: Gutxienez orrialde bat eta gehienez lau idatzi behar dira, ordenagailuaren bidez edo idazkera argiz idatzirik Parte-hartzaile bakoitzak ipuin bakarra aurkeztu ahal izango du.\nIpuin edo argudio - testua: Gutxienez orrialde bat eta gehienez lau idatzi behar dira, ordenagailuaren bidez edo idazkera argiz idatzirik orrialde bakar batetik. Parte-hartzaile bakoitzak ipuin edo testu bakarra aurkeztu ahal izango du.\nMarrazkiak: Gutxienez 20x90 zentimetroko orrian egin behar dira. Marrazkia koloreztatua izan daiteke, baita argizariz, pastelez eta abarrez egina ere. Parte-hartzaile bakoitzak marrazki bakarra aurkeztu ahal izango du.\nEsloganak: Orri bakarrean idatzi behar dira, eta parte-hartzaile bakoitzak eslogan bakarra aurkeztu ahal izango du.\nEdozein tamainatako hiru dimentsioko lan-maketa.\n(Ume bakoitzak lan batekin bi modalitateetan soilik aurkeztu ahalko da, maquetak salbu).\n4. LANEN BILKETA:\nLan guztiak Gizartekintza sailara (Gorbeia Udaltegira) igorri behar dira. Eta lanekin batera, gutun-azal itxi bat ere bidali beharko da, honako datu hauekin:\nLanaren egilearen izen-abizenak.\nHelbidea eta telefonoa.\nLanaren egilearen ikastetxea.\nHorrez gain parte-hartzailearen adina eta haren ikastetxearen izena ere idatzita agertu beharko dira bai lanean bertan, atzealdean, bai gutun-azalean. Lanean, ordea, ezin izango da parte-hartzailearen izena idatzi. Eskolek eurek aurkeztuak izan daitezke, gela zerrendaka, zenbaki batez zerrendatuak, eta lanean zenbakia eta bere gela adieraziko dira.\n5. LANAK AURKEZTEKO EPEA:\nLanak jasotzeko epea 2017ko maiatzaren 5ean bukatuko da.\nEpaimahaia Ortuellako Udalaren ordezkariek, udalerriko ikastetxeen ordezkariek eta kontsumo, literatura eta pintura adituek osatuko dute.\nEpaimahaiak 2017ko ekainaren 9an sarien gaineko erabakia hartuko du.\nSari berdinak izango dituzte euskarazko nahiz erdarazko ipuinek, argudio-testuek eta esloganek.\n9. IKASTETXEENTZAKO SARIAK:\nLanik gehien eta kalitaterik handienekoak aurkeztuko dituen ikastetxeak sari berezia jasoko du: 300€.\nLANAK DIRELA ETA:\nOrtuellako Udalak bereganatu egingo du lehiaketarako aurkeztuko diren lan guztien jabetza, baita, horrekin batera, lanak edozein une eta lekutan argitaratu eta erakusteko eskubidea ere.\nLehiaketa honetan parte hartzeak oinarriok onartzea dakar ezinbestean.\nEpaimahaiak zehazten dituen sariak JABEGABE suertatu ahalko dira eta sariok beste kategoria bateko lanei egokitu ahalko dizkie.\nEpaimahaiak beharrezko iritziz gero, oinarri hauek moldatu edo aldatu ahal izango ditu.\nDiptikoa (PDF 465KB)


Golik gabe estreinatu da Aretxabaleta Hirugarren Mailan - Aretxabaleta - Goiena.eus\nGolik gabe estreinatu da Aretxabaleta Hirugarren Mailan\nMirari Altube 2015-08-24 15:49\nBerdinketarekin eta golik gabe hasi du denboraldia Hirugarren Mailan Aretxabaletak. Berio, Realaren hirugarren taldea, hartu zuen atzo, abuztuak 23, etxean eta partidu parekatua ikusi zuten zaleek Ibarra futbol zelaian.\nLau asteko entrenamendu saio gogorren ostean, gogotsu zeuden UDAko jokalariak denboraldia hasteko Hirugarren Mailan. Horixe erakutsi zuten Gorka Vallek eta Jose Javier Barkerok gidatutako mutilek, hain zuzen ere, lehenengo zatian; urduri zelairatu ziren baina poliki-poliki euren tokia topatu zuten zelaian.\nBigarren zatian aukera politak izan zituzten etxekoek; aukerarik garbiena alboko sake baten ostean etorri zen, baina errematea gora joan zitzaion Arizmendiri. Piruk ere izan zuen beste aukera bat.\nPartiduaren azken minutuetan sortu zuen arriskurik handiena Beriok Asier Castellanoren atean, baina bukaeran golik ez, eta puntu banaketa. Denboraldiko lehen partidua ontzat eman dute UDAko kideek, baina beti ere argi izanda etxean puntuak eskuratu beharra dagoela.\nMarkel Ilzarberen debuta\nTaldea indartzeko ekarritako hiru jokalariak, Markel Ilzarbe, Markel Lete eta Jokin Gorostola, ondo egokitu direla jakinarazi du kirol arduradunak. Atzo, Ilzarbek egin zuen debuta eta oso pozik dago Arenaza hark egindako lanarekin.\nEz dute erronka makala Valle eta Barkero entrenatzaileek, taldea Hirugarren Mailan eustea, hain zuzen. Eta hurrengo hitzordua da domekan, Gasteizen, Alaves B-ren aurka; partidu zaila hori ere. Hori jakinik gogor egingo dutela lan astean iragarri du Arenazak, "ondo baino hobeto" gertatzeko domekako partidua.


José Luis Sampedro, idazlea eta egitura ekonomikoko katedraduna: "XX. mendetik, gizakiaren ergelkeriak eta basakeriak egin dit inpresiorik handiena" | Aldizkaria | EROSKI CONSUMER\nJosé Luis Sampedro, idazlea eta egitura ekonomikoko katedraduna: "XX. mendetik, gizakiaren ergelkeriak eta basakeriak egin dit inpresiorik handiena"\nIdazlearen lanbidea iraunkorra eta etenik gabea da, bizitzan gertatzen zaion zerbait idazteko modukoa izan daitekeela pentsatzen du idazleak une oro. Ni koaderno txiki batekin joaten naiz kaletik eta eleberri baterako, adibidez, baliagarri izan daitekeela iruditzen zaidana, idatzi egiten dut. Bat-batean, iristen da une bat eta zenbait ideia, norberak zergatik ongi ez dakiela, buruan ezarrita geratzen dira. La sonrisa etrusca eleberrirako ideia sortu zitzaidanean, nire alabarenean nengoen Estrasburg-en, eguberriak pasatzen eta bederatzi hilabeteko haurtxoa zuen; gau batez, Europa erdialdeko gau hotz horietako batean, haurtxoa negarrez hasi zen eta nik, betidanik oso goiz altxa izan naizenez, besoetan hartu nuen, ama eta amona jaiki ez zitezen. Haurra besoetan nuela gelan zehar nenbilela, ilargia elurretan islatu eta argia leihotik barrura sartzen zen. Zoragarria izan zen. Ordu laurden hura amaigabea izan zen niretzat eta pentsatzen jarri nintzen, haur hark zenbat gauza bizi beharko zituen, ni ezagutzera iritsiko ote zen, nolako bizitza izango ote zuen etab. Eta "Aitona" izenburua izango zuen ipuintxo bat idatziko nuela pentsatuz oheratu nintzen; berrehun orrialdetik gorako eleberria idatzi nuen azkenean. Horrek esan nahi du eleberri bateabiapuntua non aurki dezakegun ez dela jakiten. Gero, idazle bakoitzak bere modua du istorioaren bilbea garatzeko eta horri bizirik eusteko laguntzak bilatzeko. Nik denbora dezente behar izaten dut eleberri bat idazteko eta dokumentazio-lan handia egiten dut. "La vieja sirena" idazten bost urte eman nituen, baina ez erudizioa erakusteagatik, nire idazle lanbidean ideia nagusi bat dudalako baizik: kontatzen ari naizena neuk sinesten ez badut, irakurleak ez du sinetsiko. Horregatik egiten dut lan handia dokumentatzen.\nIdazle batzuek kafea, whiskya edo bestelako estimulatzaileak behar izaten dituzte, baina nik ez dut horrelako ezer hartzen. Oso goiz jaikitzen naiz, (orain goizeko bostak eta erdietan eta lehen goizeko lauretan). Goizeko ordu horietan oso esna egoten naiz eta orduantxe izaten dut burua argien; eguna aurrera doan heinean, nekatu egiten naiz. Goizeko lehen ordu hori, inork deitzen ez didanez, telefonorik gabe, zaratarik gabe, etenik gabe... niretzat funtsezkoa da. Ordu horretan eraikitzen ditut eleberrietako korapiloak. Gero goizean zehar idazten jarraitzen dut eta arratsaldean zinera edo ibiltzera joaten naiz.\nNik ongi ikusten dut, duela 30 urte baino hobeto bai behintzat. Asko eta ongi idazten da. Gainera, askoz gehiago irakurtzen da, emakumeek batez ere. Baina Europa guztian ez dut ikusten Bigarren Mundu Gerraren aurretik idazten zutenek baino -Malraux, Sartre... eta abarrek baino- hobeto idazten denik. Eta gainera, idazleek pisua galdu dute intelektualen artean eta ez dira intelektual gisa tratatzen.\nHirugarren Adina terminoa ez zait gustatzen. Ni zaharra naiz, Jainkoari eskerrak zahartzarora iritsi naiz eta zaharrarena egiten dut. Hirugarren Adina esaten denean iruditzen zait zaharra esatea kosta egiten dela. Niretzat Hirugarren Adina ATS edo EGB bezala da, bizi guztiko izenak ordezkatzen dituzte terminoak. Baldintza jakin batzuk izanez gero, zahartzaroa oso ongi bizi daiteke gauza txikiez gozatuz. Lehenik gutxieneko osasuna behar da, minez eta gaixo egonez gero okerrago eramaten baitira urteak; gero gutxieneko erosotasun ekonomikoa behar da (jateko eskatu beharrik ez izatea, adibidez) eta azkenik, oso gauza garrantzitsua da nolabaiteko kultura edukitzea. Bizitzan aurrera egiterik ez duen agure gizagaixoa izatea da txarrena, erretiroa ematen diotenean gainera datorkion denbora libre guztia nola bete ez dakiena. Batzuek ez dute jakiten bizitzan zer egin eta hil egiten dira azkenean. Niretzat zaharraren bizitza oso ona da. Zahartzaroaren gauza onetako bat askatasuna da, ez baitut ezer justifikatu beharrik, ez dut inor baino gehiago izan beharrik, nahi dudana esan dezaket ondorioen beldurrik gabe, ez dut familiako arazorik... azken batean, poz-pozik nago. Maitasun eta gai afektiboei dagokienez, argi dago 80 urterekin ezin dela 20rekin egiten zena egin, baina goxotasuna, afektua eta laztanak beti dira posible.\nemokraziatzat herriak gobernatzea ulertzen badugu, munduan inon ez dago demokraziarik. Benetan demokrazia balego, jende askok ez luke armadentzako dirurik emango -zergen bidez-, ez baitute ezertarako balio eta benetan interesatzen zaizkion gauzetan erabiliko luke jendeak dirua: osasunean, hezkuntzan... Zientziak ere, adibidez, diru gehiago jasoko luke eta gure zientzialariek ez lukete hemendik alde egin beharrik izango. Baina, nork ematen dio benetan boterea jendeari bere zergetako dirua zertara bideratu nahi duen erabakitzeko? Herriak ez du inon agintzen.


Sorkuntzan lehen urratsak diziplina desberdinetako artistekin elkarlanean ematen ditu, 2004 urteaz geroztik uztartuz bere ibilbidea koreografo, dantzari eta pedagoga moduan. Besteak beste, TENTATIVA (2006) eta EJERCICONÚMERO2 (2007) piezak sortzen ditu, Maite Arroitajauregi musikariarekin eta Victor Iriarte ikus-entzunezko artistarekin batera. Baita PERMANET VACATIONS. BERTSIOA (2007) Larraitz Torres disziplina anitzeko artistarekin batera. Bide beretik, hainbat proiektu eta konpainiekin elkarlanean aritzen da, hala nola, HIKA antzerki taldearekin eta AI DO PROJECT dantza konpainiarekin.\n2016 urtean, norbere hizkuntza koreografikoan sakontzeko beharrak bultzatuta eta Eusko Jaurlaritzaren dirulaguntzarekin eta Dantzagunearen (Gipuzkoako Diputazioa) eta Donostia Kulturaren babesari eta elkarlanari esker, konpainia bezela bere proiektu perstonalari ekiten dio.\nDisziplina artistiko desberdinekiko interesa mantenduz, dantzaren birtuosismotik haratago, keinu txikien ezkutuko handitasuna eta mugimendu delikatuen sendotasuna bezalako ezaugarriak azpimarratzen ditu bere lanetan. Mugimendua pertsonaren izatearen egoera desberdinen filtro bihurtuta, emozioen zirrikituen islada bezela ulertzen du dantza, bere koreografiak poetikotasun guztiz pertsonal batez jantziz.\nIbilbide honetan, HUTSUNEA (2017) eta NERE AZALEAN ARROTZ (2017) pieza laburrak eta MUTU (2018) pieza luzea estrenatu ditu.\nLekuaKale Nagusia 22, 3. EZK - Irun 20304


Muskizko Udalak euskara ikasteko diru-laguntzak emango ditu ~ Blog de Petronor\nMuskizko Udalak euskara ikasteko diru-laguntzak emango ditu\n5.12.17 Olaia Saralegi No hay comentarios\nMuskizko Udalak, aurreko urteetan bezala, euskara ikasteko eta udalerriko merkataritza zein ostalaritza guneetan euskarazko errotulu eta toldoak instalatzeko diru-laguntzak emango ditu. Diru-laguntza hauetarako 10.000 euroko aurrekontu-partida dago, eta euskara sustatzea da ekintza honen helburua.\nMuskizen erroldatuta daudenei HABEk homologatutako zentro publiko eta pribatuetan egiten dituzten ikastaroak ordaintzeko diru-laguntza emango zaie. Ez da diruz lagunduko hezkuntza zentroetako eskolaz kanpoko ekintzarik, ezta Guraso Elkarteek antolatutako jarduerarik ere.\nLaguntza hauei esker matrikularen %50a itzuliko zaie ikasleei, betiere 300 euroko muga gainditu gabe, ikasleko eta ikastaroko. Laguntza hauek jaso ahal izateko ezinbestekoa da udalerrian erroldatuta egotea, eskaini diren orduen %85a betetzea eta maila gainditzea. Nolanahi ere, begiraleek eta Muskizko Udalean erregistratuta dagoen kirol edo kultura elkarteren bateko kide direnek matrikularen % 75 jaso ahalko dute, 300 euroko muga gainditu gabe.\nElebitasun aktiboaren irizpideei jarraiki, euskarazko toldo edo errotuluren bat instalatu duten Muskizko ostalaritza eta merkataritza saltokiek diru-laguntza hauek jaso ahal izango dituzte. Elementu bakoitzeko, gehienez, %50a jaso ahalko da, betiere 360 eurotik pasa gabe, errotulu edo toldoak euskara hutsez baldin badaude. Diru-laguntzaren zenbatekoaren %30a izango da testua bi eletan dagoen kasuetan, hori bai, euskara era batera edo bestera lehenetsi beharko da.


Egunkari batek antena instalatu nahi | Aldizkaria | EROSKI CONSUMER\nGure eraikineko sotoan egoitza daukan egunkariak antena jarri nahi du baina jabekideen komunitateak ez du baimenik eman horretarako. Egunkariaren abokatuak funts juridikoen zerrenda luzea bidali du eta, 19/1983 Legearen arabera, jabekide batek komunitatearen baimenik izateke antena ipin dezakeela dio. Bere iritziz, jurisprudentzia alde du, argi eta garbi. Nola joka dezakegu guk?\nEgunkariak eraikinean instalatu nahi duena "irrati-amateurren antena" denez, Espainiako Telekomunikazioetarako Zuzendaritzak berariaz emaniko baimena eduki behar du. Lizentzia hori emateko, jabekideen komunitatearen hitza entzutea ezinbesteko osagai duen prozesua bete behar da eta, noski, kontzesio horren aurka egin dezake komunitateak.\nInstalazioa ez litzateke 19/1983 Legearen babespekoa izango baldin eta lizentzia eskatu eta eman ez balitz. Kaltetutakoek Espainiako Telekomunikazioetako Zuzendaritzara eta egunkari horretara jo dezakete lizentziaren eta instalazioaren nolakotasunen berri jasotzera. Baimen eskaera aurkeztua bada, irrati-amateurren antena instalatzeak ondoriozta litzakeen ondorio eta kalteez kontsulta egin liteke telekomunikazioetako teknikariren batekin. Horrela, Administrazioak komunitateko presidenteari lizentzia eskaeraren berri eman eta, aurka egin edo alegazioak aurkeztu ahal izateko bi hilabeteko epea ematen dion unean, kalteturiko auzokideak prest egon litezke. Lizentzia, azkenean, eragindakoek kaltegarritzat jotzen duten eran ematen bada, emakida horren aurka egin ahal izango dute.\nIrrati-amateurren antenak eta gainerako osagarriak ez pertsonetan, ezta ondasunetan kalterik, molestiarik eta arriskurik ez eragiteko moduan instalatu behar dira. Bestetik, irrati-amateurren estazioak instalatu, mantendu eta desmuntatu ahal izateko, lizentziaren titularraren ardura aseguru poliza batek estali behar du, bere erantzukizun zibil eta guzti, eta komunitateak poliza horren kopia eskuratzeko eskubidea dauka. Asegururik egin ez bada edo gaurkotua ez badago, baimena kendu beharra dago. Bestetik, komunitateak, gehiengo soilak harturiko erabakia betetzeko, antenaren kokaleku alternatiboa adierazi ahal izango du.


Cookien Politika - ITUROLA\nMartxoaren 30eko 13/2012 Errege Lege Dekretuak xedatzen du zenbaterainoko xehetasunak eman behar diren cookie-ei buruz; horri jarraituz, orri honetan jakinarazten dugu zein den Iturola.eus web-orriko cookie-en politika. Cookie bat web-orri jakin batzuetan sartzean ordenagailuetara deskargatzen den fitxategia da. Besteak beste, cookie-ek erabiltzaile edo ekipo baten nabigazio ohiturei buruzko informazioa bildu eta berreskuratzeko bidea ematen diote web-orriari. Zein informazio jaso duten eta ekipoa nola erabiltzen den edota erabiltzailea nor den ezagutzeko balia daitezke.\nGure web-orrian cookie propioak eta hirugarrenenak erabiltzen ditugu. Iturolaren web-orriak erabiltzen dituen hirugarrenen cookie-ak Google Analytics-en analisi cookie-ak dira; ez du publizitate cookie-rik edo portaera-publizitatearekin lotutakorik erabiltzen.\nCookie propioak Iturolak berak kudeatzen duen ekipo edo domeinu batetik -hau da, erabiltzaileak eskatu duen zerbitzua ematen duen ekipotik- erabiltzailearen ekipora bidaltzen dira. Cookie horiek Informazioaren Gizartearen Zerbitzuei buruzko Legearen 22.2 artikuluaren aplikazio-eremutik kanpo geratzen dira, beraz, ez da beharrezkoa horiei buruz informatzea edo erabiltzeko baimena eskatzea.


Erabakia gainean (4.atala)\n2016-12-26 Idazlea: AzkoitiaBai AzkoitiaBai Iruzkina idatzi\n2016-12-22ko Ogasun batzordea iritsi zen eta Udal gobernuari, PNV/EAJri tokatzen zitzaion beraien azken erabakien berri ematea. Hiru aldaketekin etorri ziren:\nIZENA/DENOMINACION ZENBATEKOA ZENBATEKOA ZENBATEKOA\n2016 2017 2017_(A)\nLiburutegiaren kontserbazioa/Conservación biblioteca 3.000,00 5.000,00 10.000,00\nEmakumeen berdintasunerako egitasmo estrategikoa ezartzeko jarduerak 18.000,00 21.500,00\nTopografia altxaketak/Levantamientos topográficos 52.500,00 44.000,00\nBaina guk azken egunerarte ez dugu etsitzen eta batzorde honetan ere ahalegindu ginen. Gure taldeak parte hartzeari ematen dion garrantzia kontutan izanik, honako proposamena egin genion udal gobernuari:\nGure taldeak udaletxe honetan pisu handia ez duela badakigu, baina azken idatzian ikusi duzue guretzat parte hartzeak duen garrantzia. Beraz, herritarrek parte hartze bidez, erabaki zuen parke estalia, 2017an egingo duzuela agintzen badiguzue, gure ezezko bozka abstentzioagatik aldatzeko prest egongo ginateke.\nKontutan izan, ez garela ezer berririk eskatzen ari, beti esan baitigute estalki hori egiteko asmoa dutela. Guk 2017an egiteko konpromisoa besterik ez genion eskatzen, gure taldeak herritarrak erabakitakoari ematen baitio lehentasun eta garrantzirik handiena.\nBa, hala eta guztiz, ez ziren konpromiso hori hartzeko gai izan eta han, berriro ere non azaldu ziren parte hartzean ditugun ezberdintasunak.\nDena den azken batzordea 2016-12-22an ospatu zen eta plenora emango genuen bozka zehaztu aurretik, beste batzordeetan jorraturiko puntu bat garbi utzi nahi izan genuen. Dakizuen bezala (aurreko atalak jarraitu badituzue), gure zenbakietan 42.500€ko soberakina zegoen.\nBildukoei garbi utzi genion berriro ere, guretzat oposizioko liberatuak herritarrarentzat duen garrantzia kontutan hartuta, diru hori pertsona horretan erabiltzeko prest egongo ginatekeela eta ea berandu baino lehen animatzen diren, beraiek baitute lehen aukera, naiz eta aurrera pauso hori ematen ez badute gu ere ahaleginduko garen (Bildukoek ezin izan zuten batzordera joan, baina batzordea bukatu ondoren egon ginen beraiekin).\nEta bukatzeko, dagoeneko gure bozka garbi dagoela suposatu dezakegu, ez?\nDena den, beti bezala, guk plenoan esandako dena Maxixatzeneko komunitatean irakurri ahal izango duzue eta ea datorren aurrekontuei begira, denon artean, lan hobea egiteko kapaz garen, pena merezi du eta. Eta ez ahaztu denon artean gauza asko egiteko kapaz garela, beraz animo!!! eta gabon zoriontsuak pasa dituzuelakoan, urte berria (aurrekontu berriekin) ondo hasi.


Zorrotzako frontoiak estalki bikoitza estreinatu du gaur - Uriola.eus\nuriola.eus 2017-06-14 17:11 Udal gaiak Zorrotza\nEstalki bi jarri dira pilota partiduak aparte, auzoko kultur eta merkataritza-arloko ekitaldietan ere jendea euritik babesteko. Kioskoa ere zaharberritu da eta haren irisgarritasuna hobetu. Lanok milioi bat euro kostatu dute.\nZorrotzako Azoka plazako frontoia eraberritzeko eta estalki bat jartzeko obrak bukatu dituzte. Bilboko alkate Juan Mari Aburtok udal ordezkariekin batera inauguratu du obra gaur. Frontoiko estalitako eremuan, pilota partiduez gain, auzoko elkarteek kultur eta merkataritza arloko ekitaldiak ere egin ahal izango dituzte. Frontoiaren estalki nagusia ez ezik, alboan atxikitako horma eta kioskoa eraberritzeko obrak ere egin dituzte. Estalki nagusia frontoiaren behealdea babesteko da, eta markesina osagarriak, pilota ez diren beste jarduera batzuk egiten direnean bildutako jendea babestuko du. Umeentzako jolasgunea ere estali da, Abaro estrata eta Zorrozgoitibidea neurri batean oinezkoen alde bihurtu dira eta auzoaren goiko aldearekin lotzeko elementu mekanikoak jarri dira. Guztira estalitako azalera 1575 m2-koa da. Lanak urrian hasi zituzten eta milioi bat euro kostatu dute.\nEmaitza elementu urbano berri bat izan da, frontoiaren eta estalkiaren baturaren ondorioa. Estalkiak lau alderdi ditu: estalitako alde behinena; aurreko beirazko markesina babesgarria, diseinu arinekoa; atzeko estalkia, zink eta zurez egina; eta exedraren estalkia, orain arte izan duen izaerari eutsi diona. Jolas eta kultur erabileretarako 286 metro karratuko azalera duten lokalak ere egokitu dira. Estalkiak eta frontoiaren bilgarriak frontoiaren jarduerarekin erlazionatutako objektu ezagunak ditu. Fatxadaren akaberarako zerrenda metalikoak proposatu dira. Horiek ehundu egiten dira eta azkenean oihal baten itxura sortzen da. Halaber, espazio guztiek dute euren argiaren tratamendu berezia. Frontoiaren aurrean merkataritza arloko jarduerak egiten direnean bildutako jendea babesteko markesina osoa beirazkoa da. Frontoiaren estalki nagusiak gardentasun bahetua du aurreko salan eta kontrakantxan, eta irekiera garden handia kantxa gainean.\nInaugurazioan dozena bat auzokide bertaratu da Zorrotzako tren geltokiaren lurperaketa aldarrikatzeko. Geltokia Lurperatu Orain lelodun kartel horiekin egin dute protesta frontoiko eskaileretan. Auzokideen aspaldiko eskakizuna da eta bertan Bilboko alkatea Juan Mari Aburto zegoela aprobetxatu dute ekitaldian ere auzoko beharrak ezagutzera emateko.


'Lurra', sukaldaritza-proiektu jasangarri eta hurrekoa Chillida Lekurako - bizkaie.biz\n'Lurra', sukaldaritza-proiektu jasangarri eta hurrekoa Chillida Lekurako\nBizkaie! 2019-02-13 08:49 Jan edanak\nProiektuaren filosofia ardatz hartuta, bertako eta garaiko produktuak erabiltea da oinarria.\nZabalaga baserria, XVI. mendekoa. Copyright Zabalaga Leku. Donostia, VEGAP, 2019. Chillidaren Ondorengotza eta Hauser & Wirth. Argazkia Mikel Chillida. | Ikusi handiago | Argazki originala\nChillida Lekuk eta Orona Fundazinoak auzotasun-hitzarmen bat sinatu dabe. Lehenengo urratsa da alkarlanean sukaldaritza-eredu jasangarri bat jartea museoan, kafetegia eta catering zerbitzuak eta bestelakoak. Auzotasun-harremanak eta erakunde biek gure lurraldeagaz daben konpromisoa oinarri hartuta, Chillida Lekuk, bere fundazinoaren bidez, hitzarmen bat sinatu dau Orona Ideogaz. Alkarlan horren lehen emoitzea izango da museoko kafetegian Diámetro 200 eredua ezartzea, Orona Fundazinoak sortu eta sustatua. Horixe izango da Chillida Lekuren nobedadeetako bat apirilean, edegiten dabenean.\nBisitariek euren bisitan kafe bat hartzeko edo zeozertxu jateko espazioaren izena Lurra izango da; izen horren bidez, lurraldeagazko lotura estua adierazo nahi da, horixe baita Chillida Lekuren ezaugarri nagusia, bai eta Fede Pacha buru dauen sukaldaritza-proiektu jasangarri eta hurrekoaren ezaugarri nagusia be.\nLurra izendapenak erreferentzia egiten deutso Eduardu Chillidak materia legez erabilitako lurrari. Artista lanetan hasi zanean, uko egin eutson Chillidak buztinari, moldaerrazegia zala eretxita. Eskultorearen ustez, lurrak badau zeozer jatorrizkotik, jatorrira itzultzetik. Beraz, Lurra izenagaz, biei egin nahi jake omenaldia: Orona Ideok eta Chillida Lekuk lurraldeagaz daben lotureari, batetik, eta eskultoreak material horregaz lan egitean apliketan eban filosofiari, bestetik.\nNaturea errespetetea eta bere lurraldeagaz loturea balio oso garrantzitsuak izan ziran Chillidarentzat haren obra osoan. Esangura horretan, Chillida Lekuren helburua eta filosofia bat datoz Orona Ideoren proiektuagaz, hain zuzen be, gizarte eta ingurune-jasangarritasuna oinarri dauen barrikuntza-ekosistema bat da Orona Ideorena, eta museotik kilometro bat baino gitxiagora dago haren egoitzea.\nHelburu bigaz sortu zan Diámetro 200 proiektua: alde batetik, Oronako langileei eta bisitariei elikadura osasungarria eta jasangarria eskaintzea, eta, bestetik, tokiko ekonomiaren eragile aktibo bihurtzea, lehen sektorearena.\nEredu horri jarraituz funtzionauko dabe Chillida Lekuko kafetegiak eta catering zerbitzuak be. Oronaren Hernaniko lantokietako kafetegi eta jantokietan erabilten diran prozedurak erabiliko dira. Modus operandi hori erantzun handiz aplikau da bost urtez Oronan. Haren oinarria da bertako elikagaiak, garaian garaikoak eta ahal dala ekologikoak izatea elikadurearen oinarria, eta, holan, eragin positiboa lortzea lurraldean. Oinarrian, baserritarren lana dago; Hernaniren inguruan 200 kilometroko diametroan hazten eta heltzen diran produktuak erabilten dira.\nEkimen hau gizarte eta ingurumen-erantzukizunagaz jarduten daben hornitzaileen eta kolaboratzaileen sareari esker gauzatu daiteke. Horreen artean, nabarmentzekoak dira, besteak beste, Karabeleko finka agroekologikoa, Lur Lan nekazarien alkartea, Luis Irizar sukaldaritza-eskolea eta Diámetro 200 kontzesionarioa bera.\nHolan hasi dira lankidetzan mundura edegita dagoan konpainia baten barrikuntza-ekosistema bat, Oronarena (enpresa, ikerketa-zentroa eta unibersidadea), eta museo bat, Chillida Leku, bere izakereagaitik munduan bakarra dan zentroa.\nLurragaz egindako lana da Eduardo Chillidaren lanaren eremu adierazgarrienetako bat. Artistea material horretara hurreratu zan haren itxura sendoagaitik eta blokean lan egin eikealako, baina, batez be hasieran, haren soinuak erakarri eban.\nHolan azaldu eban eskultoreak: Belarriaren bidez adierazo jatan materia, Hans Spinner-egaz. Ni Saint-Paul-de-Vence-n nenbilen lanean (Frantzia), grabaduagaz. Eta zaratea entzun neban estudiotik. Behera bajatu, eta esan neutson Hansi: itxiko deustazu hau ikututen? Ikutu eta pentsau neban: ‘Hau bai airez sartzeko pelotea’. Frontoian esaten da hori, pilota airez joteko ondo datorrenean.\nFede Pacha sukaldariaren erretratua, ©MandragoraStudio\nFederico Pacha Goikoetxea 1984an hasi zan sukaldean, Trini Goikoetxea amaren eskutik. Dietetikan eta Nutrizinoan diplomaduna da (UNED), eta Donostiako Luis Irizar Sukaldaritza Eskolako diplomaduna.\nHainbat jatetxetan lan egin ondoren, Luis Irizar Sukaldaritza Eskolara itzuli zan, irakasle. 2009-2010 urtean, bere jatetxea Slow Food-eko Km0 legez autortu eben. 2014tik, enpresaren bi tabernen eta Diámetro 200-Slow kafetegiaren koordinatzailea eta kudeatzailea da Oronaren instalazinoetan (Orona Ideon eta Lastaolan, Hernanin).\nOronari, Orona Ideori eta Orona Fundazinoa\nUri-mobikortasuneko konponbideetan espezializautako enpresa-talde bat da Orona, egoitzea Hernanin dauena. Taldeak 50 urte baino gehiagoko esperientzia dauka, eta Europa eta Amerikako 11 herrialdetako hogeita hamar enpresa baino gehiagok osotzen dabe. Orona Ideo enpresearen egoitza korporatiboan, barrikuntza-ekosistema bat sortu dau taldeak, eta ekosistema horretan bat egiten dabe enpresearen munduak, jakintzearen garapenak (ikerketa-zentroa eta unibertsitatea) eta gizarteagaz dauen konpromisoak; izan be, irabazi-asmorik bako erakunde horren bidez, Oronak ingurumengaz dauen konpromisoan eragiten dau).\nChillida Leku museoa barriztau egin dabe, eta 2019ko apirilean edegiko dabe barriro. Museoa Hernaniren kanpoaldean dago, Donostiatik oso hur. Aire zabaleko eskulturak ditu, eta, Zabalaga baserrian (XVI. mendean eregitako euskal eraikin tradizionala), barruan erakusketak egiteko gune bat. Leku hori aukeratu eban Eduardo Chillidak bere obrak jarteko, artisteak lotura handia izan ebalako bizitza osoan bertako komunidadeagaz, paisajeagaz eta Euskal Herriko arkitektureagaz.


"Oso latza izan da. Tortura Euskal Herrian" argitalpena, torturaren egia ezagutzeko tresna\nEgiari Zor Fundazioarekin batera, Torturaren aurkako taldearekin batera, inoiz torturaren inguruan egin den bildumarik zabalena aurkeztu du gaur Euskal Memoria Fundazioak, amaitzeke dagoen lan bat adierazle eta, bereziki, lan kolektibo herritarraren emaitza. Torturaren egia ezagutarazteko ekarpena izan nahi duenak azken bost hamarkadatan torturatutakoen ahotsak jaso ditu.\nEta azken hamarkadaotan torturatutako horien parte hartzearekin egin da, azken hilabetetako bilduma-lanaz gain, “Oso latza izan da” torturari buruzko lan monografikoaren aurkezpena, horiekiko aitortza izan nahi baitu bereziki liburuak. Intxaurrondon, kaserna ilunetatik gertu, 200 pertsona torturatu elkartu dira, egia horren aurpegi eta ahots.\nJulen Arzuaga lanaren idazle eta koordinatzaileak azaldu duenez, “liburuaren azpialdean testigantza hutsak jaso ditugu. Testigantza indibidualen txatalen bidez, erretazoen bidez, testigantza kolektibo bat osatzen saiatu gara. Hor ikusi ahal izan dugu torturaren pertzepzioa aldatu dela, orain dela 50 urtetako testigantzak mekanikoak ziren, tortura metodo batzuk zerrendatzera mugatuak. Geroago hasi zen barnean sentitzen zena gehitzen testigantzari. Larriena agian ez zen izan elektrodoa edo golpea, sentitutako doilorkeria, bizitako zitalkeria, gizagabekeria baino”.\nZentzu horretan, azpimarratu duenez, “testigantza kolektiboa saiatu gara egiten, fenomeno kolektibo batena. Izan ere oroitzapena kolektiboa izango da edo ez da izango. Liburu hau, lan hau, errekonozimendu ariketa bat da. Tributu bat ahaztutako horrenbeste pertsonari, beren bizipenak ezkutuan eduki behar izan dituzten euskaldunei. Lan hau, baina, ez da definitiboa. Balio dezala egia eta justiziaren alde, memoriaren alde, urrats gehiago egiteko”.\nTorturatuak, aitortu gabeko biktimak\nEgiari Zor elkarteko Unai Romanok azpimarratu du ukaturiko errealitate horren dimentsio osoa argitara ateratzeko konpromisoa azpimarratu du, eta baita torturaren biktima izan direnen ahotsa entzunaraztearen garrantzia ere. “torturaren praktika salatzearekin batera, hauxek lirateke hartu beharreko neurriak: estatuak bere erantzukizuna onartu behar du, torturatutako pertsonak aitortu, kaltea erreparatu eta Egiaren Batzordearen eraketa ahalebidetuz (edo sortzen den egia bilatzeko tresna-markoaren baitan) torturaren egia osoa ezagutarazi eta justizia bidean jartzeko konpromisoak egikaritu. Etorkizuneko erronka torturatu guzti-guztientzat Egia, Justizia, Erreparazioa eta errepikatuko ez denaren bermea lortzean datza. Inor ez dadila bidearen erdian geratu, inork ez dezala estatuaren ardura aho txikiarekin aipatu


Basque (eu) : Template “indicator-appmenu” : Saucy (13.10) : Translations : indicator-appmenu package : Ubuntu\nNon bistaratu menuak\nTranslated and reviewed by Ibai Oihanguren Sala on 2012-04-22\nMenuak bistaratzeko kokapena kontrolatzen du. EGITEKO: gehiago gehitu\nNon gorde erabilera-datuak\nHUDak eragiketak exekutatzen dituenean, exekuzioa gorde egiten du, etorkizuneko emaitzak hobetzeko. Zenbait erabiltzailek ez dute nahi izaten datu hauek gordetzerik. Honela bada, propietate hau desgaitu beharko lukete.\nTranslated and reviewed by Ibai Oihanguren Sala on 2013-04-24\nAdierazle batean dagoen menuko elementuari aplikatutako penalizazioa\nAplikazioaren menuetako elementuak bilaketaren emaitzetan gorago ager daitezen, adierazleen menuetako elementuei penalizazio txiki bat aplikatzen zaie. Balio honek penalizazio horren ehunekoa adierazten du, '50' balioak kalkulaturiko distantziari %50 gehitzea suposatzen duelarik.\nBilaketari gehitutako karaktere osagarriegatik aplikatutako penalizazioa\nMenuko elementu batean azaldu ez arren bilaketa-katean gehitu den karaktere osagarri bakoitzagatik eginiko penalizazioa.\nPenalizazio hau aplikatuko litzaioke, adibidez, "Fitxategia" menu-elementuari, erabiltzaileak "fiitxategia" idatziko balu bilaketan.\nKaraktere bat falta denean aplikatutako penalizazioa\nBilaketa-katean falta den karaktere bakoitzeko aplikatutako penalizazioa, menuko elementuaren testuarekin alderatzerakoan. Bilaketa-katearen amaieran ez dauden karaktereekin soilik aplikatzen da.\nPenalizazio hau aplikatuko litzaioke, adibidez, "Fitxategia" menu-elementuari, erabiltzaileak "ftxategia" idatziko balu.


2013 azaroa | Nessun dorma\nFitxa: Bilbao Orkestra Sinfonikoa. Zuzendaria: Günter Neuhold. Piano jolea: Igor Txetuev. Egitaraua: Txaikovski eta Prokofiev-en obrak. Lekua: Euskalduna Jauregia. Data: azaroaren 15a. Musika arloan Errusiak eman diguna altxor paregabea da, dudarik gabe, eta Bilbao Orkestra Sinfonikoak 4. abonu kontzertuan proposatu zigun egitaraua horren froga da. Errusiaren historiaren garai desberdinen produktu musikalak dastatzeko aukera izan genuen, eta saio disfrutagarria suertatu zen,...\nFitxa: Euskadiko Orkestra Sinfonikoa. Zuzendaria: Christoph König. Sopranoa: Measha Brueggergosman. Egitaraua: Liszt, Wagner eta Schubert-en obrak. Lekua: Gasteizko Principal Antzokia. Data: azaroaren 18a. Bai, boluptuositatea, haragikoitasuna, hori esan daiteke Euskadiko Orkestraren 4. abonu kontzerturako egindako proposamenari buruz. Eta interpretazioari buruz ere bai. Aspaldi honetan ez genuen disfrutatzen Euskadiko Orkestraren soka leun, belusezkoa, baina oraingo honetan bai....\nFitxa: Bilbao Orkestra Sinfonikkoa. Zuzendaria: Günter Neuhold. Bakarlaria: Paul Huang (biolina). Egitaraua: Walton eta Brahms-en obrak. Lekua: Euskalduna Jauregia. Data: azaroaren 8a. Joan den astean, Bilbao Orkestra SInfonikoak hirugarren egitaraua eskaini zuen, “Musikaz blai” izeneko aurtengo abonu zikloan. Horrez gain, zikloaren baitan ‘hastepeneko abonu’ saio batzuk izaten dira, eta justu aste horretakoa holako bat izan zen, musika klasikoa disfrutatzen hasten direnentzat...\nAgnostiko baten lan erlijiosoa\nFitxa: Euskadiko Orkestra Sinfonikoa. Zuzendaria: Josep Caballé Domenech. Andra Mari Abesbatza. Zuzendaria: José Manuel Tife. Bakarlariak: Vanessa Goikoetxea (sopranoa), eta José Antonio López (baritonoa). Egitaraua: Brahms-en “Requiem germaniarra”. Lekua: Gasteizko Principal Antzokia. Data: azaroaren 5a. Beti bitxia kontsideratu izan da, Brahms-en biografoen ustez, hain pertsona agnostiko edo ia ateoak Requiem bat egiteko ideia izatea. Eta kuriosoa da, bai, baina, alde batetik...


Eibarko udalak Eibar-Ermua arteko mugikotasunari buruzko argibideak eman ditu - etakitto.eus\nEibarko udalak Eibar-Ermua arteko mugikotasunari buruzko argibideak eman ditu\nETA KITTO 2020, Mai 11\nDeseskaladaren fase berriaren hasiera dela eta, Eibartik Ermura edo Ermutik Eibarrera joateko aukeraren inguruan azken egunetan zalantza ugari sortu dira herritarren artean. Zalantzak argitu nahian, eta gaur EAEn argitaratu den dekretua oinarri bezala hartuta, Eibarko Udalak ondorengoa argibideak eman ditu bere webgunean:\nMugikortasuna eta zirkulazio-askatasunari dagokionez:\nHerritarrak Euskal Autonomia Erkidegoko hiru lurralde historikoen artean mugitu ahal izango dira osasun-, lan-, lanbide- edo enpresa-arrazoiengatik; ohiko bizilekura itzultzeko; hezkuntza- eta prestakuntza-arrazoiengatik; adinekoak, mendekoak, desgaituak edo premia-egoeran dauden senitartekoak bisitatzeko, zaintzeko eta artatzeko, bai eta antzeko beste edozein arrazoirengatik ere.\nOhiko joan-etorriak egiten diren udalerri mugakideen arteko mugikortasuna baimentzen da, jarduera sozioekonomikoak egiteko. Beraz, Eibar eta Ermua arteko mugikortasuna baimenduta dago jarduera horietarako.\nKirola eta ariketa fisikoa egiteari dagokionez:\n–Jarduera fisikoa eta kirola egin ahal izango da bizilekua finkatuta dagoen udalerriaren mugartearen barruan eta mugakideetan, betiere osasun-agintariek ezarritako segurtasun-, osasun- eta higiene-neurriak errespetatuz. Hortaz, Eibartik Ermura eta alderantziz paseatzera eta kirola egitera irtetea baimenduta dago.\n-Kudeaketa pribatuko aire zabaleko kirol-instalazioak maiatzaren 9ko SND/399/2020 Aginduaren 41. artikuluan ezarritako moduan ireki ahal izango dira, eta kirol-instalazioak kokatuta dauden udalerrian edo mugakideetan bizilekua duten herritarrek erabili ahal izango dituzte.\n-Banakako kirol-jarduera egin ahal izango da, aurrez hitzordua eskatuta eta bizilekua dagoen udalerriaren barruko edo mugakideetako kudeaketa pribatuko kirol-zentroetan, maiatzaren 9ko SND/399/2020 Aginduaren 42. artikuluan ezarritakoaren arabera.\n« Koronabirusak eibartar askoren bizimodua larriagotu du Peatonalizazioan sakontzea eskatu du EH Bilduk »


Serafinen omenaldiko bideoa\nAsier Sarasua 2009/01/04 23:45\nAurrekoan argazkiak kaleratu genituen. Gaurkoan bideoa. Hauxe da Serafin Basauriri egin genion omenaldian ateratako bideoa.\nHauxe da abenduaren 20ko omenaldian ateratako bideoa. 24 minutu dira, GoogleVideo zerbitzura igotakoa.\nAurreko asteotan ere aipatu dugu kontu hau:\nSerafinen omenaldiaren iragarpena\nOmenaldi eguneko kronika Leire Narbaizak\nSerafinen biografia Wikipedian\nOmenaldi eguneko argazkiak


Ikasturtea ezin hobeto bukatzeko: Bi sari aste berean - Antoniano Ikastetxea\nIkasturtea ezin hobeto bukatzeko: Bi sari aste berean\nBi lehiaketetan parte hartu eta bietan lortu ditugu sariak. Batetik BBVAren Valores de futuro izenekoan. 3. Saria eta 1000 euro. Eta bestetik, EGAPEFILM film labur lehiaketako 2. Saria eta 150 euro.\nAntoniano ikastetxea osatzen dugunok oso gustura dago aste berean bi sari jaso ditugulako. Batetik, BBVAren Valores de futuro izeneko programako finalean izan gara astelehen honetan Madrilen. Hirugarren saria eskuratu dugu bertan, eta mila eurorekin etorri gara bueltan. Programaren helburua da finantza-hezkuntzaren inguruko ikasgaiak erakustea eta aurrezki kanpaina bat egitea. Antoniano ikastetxeak TAU fundazioarentzat 1.100 euro aurreztu zituen hainbat ekimenen bidez: bigarren eskuko gauzen merkatua, zozketa bat antolatzea, elkartasun gosari bat…\nBestetik EGAPEFILM izeneko bideo laburren lehiaketako bigarren saria eskuratu dugula jakin dugu aste honetan. 1. DBHko ikus-entzuneko hainbat ikaslek aurkeztu zuten lana eta 2. Saria lortu dute. 150 euro denera.\nLanean jarraituko dugu, ilusionatuta eta bihotzez.\nDoluaren inguruko tailerra


Agurtzane Egiluzen gurpildun aulkiko saskibaloi selekzioak final-laurdenak jokatuko ditu Tokion - basqueteam\nHolandaren aurka 24 eta 63 galdu arren, Basque Teameko kirolariaren konbinatuak historia egiten jarraitzen du\nHolandako selekzioak, Munduko txapeldunak, ez dio aukerarik eman Agurtzane Egiluzen taldeari, 24-63 galdu baitu Ariake Arenan jokatutako jardunaldiko lehen partidan. Hala ere, gaur galdu arren, Abraham Carrionek zuzendutako taldeak historia egiten jarraitzen du, final-laurdenetarako txartela ziurtatuta baitute. Izan ere, atzo beste mugarri bat ezarri zuten gurpildun aulkiko saskibaloian, Aljeriari irabaziz (8-80) eta estatuko konbinatuak Paralinpiar Jokoetan eskuratzen duen lehen garaipena lortuz.\nEspainia Paralinpiar Jokoetan estreinatu zen Bartzelona ’92an, anfitrioi bezala gonbidatua, eta Kanada, Australia, Alemania, Japonia eta Frantziaren aurkako bere bost partidak galdu zituen, zortzigarren postuan amaituz.\n29 urte geroago, Agurtzane Egiliuzen taldeak 2019an Rotterdamen jokatutako Europako Txapelketan Tokion lehiatzeko txartela lortu zuen. Algeriaren aurkako garaipena, Jokoetako lehena, B multzoan dauden AEBen aurkako, (egungo txapeldun paralinpiarra) eta Txinaren aurkako bi porroten ondoren etorri zen.\n“Hasieran uste genuen Holanda indartsuena izango zela, eta Txina eta Estatu Batuak ez zirela erakutsi duten bezain indartsu egongo. Adibidez, Txinak Holandari irabazi zion, Munduko txapeldunari. Beraz, uste baino multzo indartsuagoa egokitu zaigu” adierazi dio gaur Agurtzanek Tokiora joan den Basque Teameko komunikazio taldeari.\nB multzoko bost selekzioetatik lau final-laurdenetara igaroko dira eta gasteiztarraren taldeak poltsikoan du txartela. “Amets bat da. Gure lehen jokoak dira guztientzat. Nerbioak eduki ditugu, baina baita hemen egoteko gogoa ere. Ez dugu hemen egotearekin bakarrik konformatu nahi, historia egiten jarraitu eta final-laurdenak irabazi nahi ditugu finalerdietan sartu ahal izateko”, azpimarratu du Agurtzanek.\nFinalaurrekoetara iristeko, Basque Teameko kirolariak esan duenez, tiro-portzentajea hobetu behar dute eta batez ere, kontzentrazioari eutsi behar diote 40 minutuetan. “Ezin ditugu besoak jaitsi bi ekintza ondo ateratzen ez zaizkigunean”, esan du Egiluzek.\nJorge Pineda, bosgarren arrauneko B finalean\nBestalde, arraunean finalak jokatu dira gaur Sea Foresteko kanalean. Atzo bigarren aukerakoan lehiatu ondoren, Jorge Pinedaren lauko lemazaindun mistoak (PR3Mix4+) bosgarren postuan bukatu du B finala.\nGogoratu behar da Jorgek neska bat aurkitu nahi izan zuela, lagun izango ziona, PR2 Doble Sculls Misto probarako. Ines Felipe extremadurarrarekin probatu zuen, baina proiektuak ez zuen fruiturik eman. Bere helburua aldatu egin zen 2020. urtearen hasieran Espainiako Arraun Federazioak lemazaindun laukoaren alde egin zuenean (PR3Mix4+), ikusmen-urritasuna eta urritasun fisikoa duten kirolariek osatutako ontzi mistoa. Proiektua Paris 2024rako sortu zen, baina arraunlariek ez zuten Gavirateko (Italia) Preolinpikora joateko aukera alferrik galdu nahi izan. Erlojuaren kontra lan eginda eta Laiasen (Ourense) hainbat kontzentrazio egin ondoren, estatuko konbinatua, Pineda, Veronica Rodriguez, Enrique Floriano eta Pepi Benitezekin, eta Estibaliz Armendariz lemazainarekin, Italiako estropadan aurkeztu zen sorpresa emateko. Hirugarren izan ziren, parte-hartzaileen artean Europako herrialderik onena, eta emaitza horri esker, Nazioarteko Arraun Elkarteen Federazioak (FISA) gonbidapen bat eman zien. Ontzia, beraz, Tokiora iritsi da, lan egin ahal izateko denbora gutxirekin.\n“Joko hauetatik ateratzen dugun irakurketa oso positiboa da. Lehiaketa hau Parisera begira esperientzia irabazteko erabili dugu. Oso pozik gaude Munduko onenen aurka lehiatzeagatik. Izan ditugun estropada guztietan, hobera egin dugu, eta estropada-plan guztiak gauzatu ditugu; beraz, oso gustura gaude egindakoarekin” esan du Jorgek.


Fanny Lartigot: “Helburua da hizkuntza bere aldaera guzietan entzutea” | Fanny Lartigot: “Helburua da hizkuntza bere aldaera guzietan entzutea” – iparraldekohitza\nAsi Gasconha elkarteko laguntzaileek aspaldian emankizun bat ekoizten dute Angelutik, Gure Irratiak urteetan hedatu zuena. Gaur egun, Radio Paisek hedatzen segitzen du. Duela hiru urte, Aturri behereko eremuan Radio Paisen adarraren sortzeko asmoa etorri zen. 2020an Euskal Hirigune Elkargoak 4.700 euroko diru laguntza emanik sortu dute, Asi Gasconhak Manex Goihenetxe kultur etxearekin eta Asti Denborako Unibertsitatearekin partekatu Angelu Tivoliko kulturgunean. Han dauka estudioa Fanny Lartigot kazetariak (Tarnose, Okzitania, 1986). Landetarik, Akizeko hiriguneak, Chalosseko lurraldekoak eta Luys eremuko herri elkargoak ere diru laguntzak eman dizkie. Landetako departamendu kontseiluak, haatik, ez die onartu.\nRadio Pais Gaskoiniako elkarte irratia da, eta estudio nagusia Pauen dauka, baina beste lurraldeetan ere baditu adarrak?\nIrratia 1983an sortu zen, Pauen. Helburua da egin ahala informazioa zabaltzea gaskoi eta biarnes okzitanieraz. Adar bat bada Biarnon, bat Gersen eta beste bat Bigorran. Radio Pais federazio bat bada, tokiko elkarteak biltzen dituena. Azkenik, 2017tik sortua da Radio Pais Lanas e Baish-Ador, Landetako eta Aturri behereko Radio Pais. Helburutzat daukagu frekuentzia bat lortzea eremu horretan. Galdea egin genion CSA erakundeari 2019an, frekuentzia ukaiteko Baionako eta Mont-de-Marsaneko aldeetan; zoritxarrez, ez zaigu onartua izan. Berriz entseatuko gara 2021ean.\nZenbat langile zarete? Zer programazio egiten duzue?\nEremu guzien artean, zortzi langile gara. Gau eta egun hedatzen dugu. Goizeroko zuzenekoa badugu, 09:00etatik aitzina, Lo Gran Descluc izenekoa (Iratzartze handia). Gero, herri bilketa lanen inguruko saio bat, musika emankizunak, kulturazkoak; Hego Ameriketako kulturei buruzko emankizuna ere bada, ezen nahi duen orok proposa dezake emankizun bat boluntario gisa. Berrogei bat boluntariok parte hartzen dute, nonbaitan.\nZuk zer programa egiten duzu irratirako?\nAktualitateari buruzko oren bateko emankizuna egiten dut, larunbatetan, 13:00etan hedatua dena irratiko frekuentzia guzietan; baita www.radiopais.fr atarian ere; podcast moduan ere entzun daiteke. Que s’ei passat a noste du izena. Goizerokoan ere sartzen naiz, ostiraletan, Aturri behereko eta Landetako aktualitatea aipatzeko. Heldu den astetik goiti, berri saila aurkeztuko dut ostegun goizetan.\nHizkuntza aldetik zer irizpide duzue okzitanierarekin edota dialektoekin?\nIrekia da. Helburua da, zinez, hizkuntza bere aldaera guzietan entzutea. Goizerokoan berean kazetari bat biarnesez ari da, beste bat Bigorrako hizkeran; Gersekoak haien hizkeran ari dira. Aberastasun horren entzutea da interesgarria.\nZuk ama hizkuntza duzu okzitaniera?\nEz. Nahiko nuen. Haurrean entzuten nuen, aitak mintzo baitzuen. Ama Pirinio Garaietakoa zuen. Nik Bordelen ikasi nuen, fakultatean nintzelarik, Atzerri Hizkuntza Aplikatuen ikasketetan. Hautuzko hizkuntza gisa bazen okzitaniera.\nEuskal Elkargoak laguntza berezia eman dizue.\nDaukagun diru laguntzarik handiena Euskal Elkargoak eman diguna da.\nBadakizue zenbat entzule dituen Radio Paisek?\nEz. Entzule inkestak izugarri kario direnez, ezin dugu egin. Interneteko atariko bisitariak jakin ditzakegu bakarrik: 3.000 bisitari egunean.\nElkarrizketak egitean, hiztun okzitaniarrak bilatzen dituzu, edo hedatzen duzu frantsesez ere?\nHelburua da bakarrik gaskoiez hedatzea, baina gai batzuetan zaila da hiztunen aurkitzea. Halere, elkarteko kideei esker ahoz aho ezagutzen ditut hiztunak. Baina hor hirugarren astea da emankizunean bi hiztun ditudala gaskoiez eta bat frantsesez. Garrantzitsuena zait lurraldeko aktualitatea aipatzea. Galderak gaskoiez egiten ditut, eta ez dakitenak uzten ditut frantsesez mintzatzen, baina laburrago sartzen ditut, nihaurrek osatuz sarrera eta bukaera. Gero, hori aldatu da. Duela zortzi urte oraino, ez zen batere frantsesik hedatzen goizeko zuzenekoan. Itxaropena badut aurkituko ditudala denborarekin; xerkatu behar da.\nIrratiko saioak entzutearekin, ohartzen gara ez dela kasik gizon bozik baizik. Emazte arras guti zarete.\nEgia da, berehala ohartu natzaio horri. Alta, duela zortzi urte lan egin nuen jada Radio Paisen, eta bi emazte eta bi gizon ginen. Aski harro naiz emazte bozak berriz ekartzen ditugulako. Tarnosekoa naiz sortzez, eta, hemen, gaskoi hiztunak gizon zaharrak ziren bakarrik. Biarnon, hiztunak diren gazte belaunaldikoen artean, gizon bezainbat emazte gaztek mintzo dute. Pauerat heltzean harritu ninduen horrek. Hamar bat Calandreta badira Biarnon —murgiltze ereduko elkarte eskolak—, gela elebidunak. CFPOC egiturak gau eskola batzuk ere baditu, aldiro bost-hamar bat lagun biltzen dituzten gelekin.


🥇 erabilgarritasun fakturen kontabilitatea\nBalorazioa: 4.9. Erakunde kopurua: 352\nerabilgarritasun fakturen kontabilitatea\nZerbitzuen fakturen kontabilitatearen bideoa\nErabilitako fakturen kontabilitatea ordenatzea\nErabilgarritasun fakturen kontabilitatea ezin da software automatizatu gabe egin, lanaren esparrua eta harpidedun kopurua, emandako zerbitzuen eremua eta horien gaineko kontrola kontuan hartuta. Jabetza-jabeen elkarteko erabilgarritasun-fakturen kontabilitatea bizilagun bakoitzaren bizitzaren osagaia da, hileroko hornikuntza hornidura kontuan hartuta. "Zergatik behar dut kontabilitate softwarea, langileak daudenez?" - galdetuko zenioke. Arrazoia da kontrol eta kontabilitatea ez direla beti behar bezala egiten eta garaiz egiten direla kontrol metodo tradizionalak erabiltzean, giza faktorea, lan bolumena eta lanarekin lotutako bestelako ñabardurak kontuan hartuta. Horregatik, prozesuak erlojupeko moduan funtziona dezan alternatibak kontuan hartu beharko lirateke. Erabilgarritasun fakturen kontabilitate programa bereziez ari gara, eraginkortasuna ezin hobea bihurtzeko gai direnak! Egunero, bizitegi-jabetza guztiek (apartamentuak, etxeak, erakunde pribatuak edo publikoak) era guztietako utilitateak erabiltzen dituzte, neurketa-gailuen arabera edo horiek gabe kalkulatzen direnak, tarifazio finko estandarraren arabera. Hilero, zerbitzu publikoetako langileek kalkulua, birkalkulatzea, kontrola, kontabilitatea, konponketa, erregistroa eta dokumentazioa prestatzea egin behar dute. Langileek hainbeste gauza egin behar dute, askotan lan gehiegi egiten dutela eta estresa sentitzen dutela. Hori ez da onargarria, langileak eroso sentitu behar baitira beren eginkizunak betetzean. Bestela, horrek bere lanaren kalitatean eragingo du eta bezeroekin komunikatzeko moduan eragingo du.\nHori dela eta, fakturen kontabilitate sistema automatizatu baten beharra ez da zalantzan jartzen, lanaren garrantzia, eraginkortasuna, kalitatea eta epeak kontuan hartuta. Erabiltzaileek berdin dute zer zerbitzu erabiltzen duten fakturen kontabilitate programa, nagusia kalitatezko zerbitzua lortzea da. Enpresa eta langileentzat, kalitatezko kontabilitate softwarea erabiltzearen garrantzia lehenik dago, zeren eta erabilgarritasunaren laguntzarekin laneko eginkizunak automatizatu egiten dira eta lanorduak optimizatzen dira, zereginen kalitate handiko errendimendua lortuz. Merkatuan dauden fakturen kontabilitate programa onenetako bat USU-Soft da, laneko jarduera erosoagoa, azkarragoa eta hobea bihurtzen duena. Erabilgarritasunaren kostuak zoriontsu bihurtuko zaitu eta ziur zure poltsikoan ez duzula kolpatuko, normalean fakturak jaulkitzeko antzeko sistemak erosterakoan ikusten baita. Erabilgarritasun fakturen kontabilitate softwareak akatsak eta nahasmenduak ezabatzen ditu materialak modu adimendunean kalkulatuz eta sailkatuz, zerbitzarian urte askotan gorde daitekeen beharrezko informazioa azkar eskuratzeko aukera emanez, haren kalitateak eta jasotako informazioa aldatu gabe.\nAhaztu ditzakezu fakturen eta ordainagirien puntualtasuna, higiezinen jabeen elkartean galdutako fakturak eta zordunen akatsak, fakturen kontabilitate sistemak kudeaketa guztia hartzen baitu, dokumentuekin, inprimakiekin, zifrekin eta harpidedunekin lan egiten baitu, kontrolatzen baitu. neurtzeko gailuen irakurketak eta zehaztutako formulak aplikatuz. Guztia makinak egiten du, prozesu guztiak erregulatuz. Erabilgarritasun fakturen kontabilitate softwareak, aldakortasun eta jarduera arlo guztietan lan egiteagatik, erabiltzaileen jabetza elkarteetako fakturen kontabilitatea ere eskaintzen du, azkar eta kualitatiboki egiten dira, hainbat gailu eta programekin integratuta, eta horrek eskaintzen ditu kontabilitate programa osagarriak erostean dirua aurrezteko aukera.\nEra berean, posible da denbora aurreztea inprimaki berak betetzean. Inprimakiak, txostenak eta dokumentuak egiturazko unitate desberdinetara bidaltzeko prestatzen dira, baita zerga batzordeetara ere. Erabilgarritasun unibertsalak erraz ikasten duen eta menderatzeko denbora asko behar ez duen interfaze erraza eskaintzen die jabeei. Diseinua ez da estatikoa. Zerrendako gai desberdinak probatzea nahi duzun estiloa aukeratu dezakezu. Hemen bideo laburpena eskaintzen da esteka gisa. Konfigurazio ezarpen guztiak aldatu eta pertsonalizatzen dira erabiltzaile bakoitzarentzat. Erregistratzerakoan erabiltzaileei saio-hasiera eta pasahitza ematen zaizkie, lan-alderdiek adierazten dituzten erabilera-eskubide batzuk emanez. Datuen sarrera automatikoak akatsak edo akats okerrak minimizatzen ditu, baita fitxategi mota desberdinetako inportazioak ere, langileek denbora askatzen baitute, zehaztasuna eta erosotasuna bermatuz. Formatu ezberdinekin lan egiteko gaitasunak enpresaren jarduerak ere errazten ditu, askotan informazio dokumentuen trukearekin funtzionatzen baitu. Erabilgarritasun fakturen kontabilitate programak produkzio prozesu guztiak etengabe gainbegiratzeko aukera ematen du, kudeaketari beharrezko informazioa emanez txostenen eta ordutegien moduan, baita mahaigainean bertan dauden banakako erregistroetako finantza mugimenduak jarraitzeko ere.\nPropietateen jabeen elkarteetan zerbitzu publikoen fakturak kontabilizatzea irakurketa sare lokalean edo Interneten bidez irakurketak transmititzen dituzten irtenbide teknologiko modernoen erabileraren bidez egiten da. Ordainagiriak eta mezuak modu masiboan edo pertsonalean bidaltzea ere erabiltzen da, irakurketa zehatzak emateko, erabiltzaileek webgunean modu independentean egiaztatu ahal izateko, eskuragarri dauden irakurketak konfiguratuz eta tarifen eta formulen bidez ikusteko. Horrela, koherentziak eta zehaztasunak jarrera negatiboak eta ez fidagarriak ezabatuko dituzte eta langileen lana ez da hain estresagarria izango. Fakturen sistema eskudirutan edo dirua konpainia publikoaren kontu korrontera transferituz egin daiteke.\nutilitate-enpresa baten kontabilitatea\netxeko kudeaketa enpresen kontabilitatea\nerabilgarritasun enpresaren kontabilitatea\nutilitatearen antolakuntzaren kontabilitatea\nur kanalaren kontabilitatea\nkontabilitatea utilitate publikoetan\nerrenta komunen kontabilitatea\nenergia elektrikoaren kontabilitatea\nzaborra kentzeko kontabilitatea\nNeurtzeko gailu indibidualen kontabilitatea\nkontagailuen irakurketen kontabilitatea\nkomunen zerbitzuen ordainketen kontabilitatea\nerabilgarritasun kalkuluen kontabilitatea\nur hornidura zerbitzuen kontabilitatea\napartamentuaren kontabilitatearen ordainketa\nzerbitzu komunitarioen kontabilitate-sistema\nkontratuak neurgailu bidez\nur hornidurarako kontratuak\netxebizitza eta komunen zerbitzuen kontrola\nErabilgarritasunen gaineko zehapenak\nzerbitzuen fakturen kontratuak\nutilitateengatiko diru-sarreren ordainketa\napartamentu etxeen kudeaketa\nutilitateen kontabilitatearen automatizazioa\nur-kanal baten automatizazioa\nKomunen zerbitzuak kalkulatzea\nKomunitateko ordainketen isunak kalkulatzea\nErabilgarrien isunak kalkulatzea\nEtxebizitza eta komunen zerbitzuak kalkulatzea\nErabilgarrien ordainketen kalkulua\nUr hotzaren kontsumoaren neurketa\nUr hotza neurtzeko\nElektrizitatea neurtzeko programa\nElektrizitatea neurtzeko sistema\nBerokuntza kalkulatzeko programa\nBero hornikuntzaren kontabilitatea\nUr beroa neurtzeko\nEtxebizitza eta komunen programa\nErabilera enpresaren kudeaketa\nKomunitateko zerbitzuen ordainketen kalkulua\nKomunitateko zerbitzuen ordainketa sistema\nKomunitateko zerbitzuak ordaintzea eta kontabilizatzea\nKomunitateko zerbitzuen ordainketa kalkulatzea\nOrdainagiria inprimatzea barra kode batekin\nOrdainagiriaren ordainagiriak inprimatzea\nUtilitateak kontabilizatzeko programa\nUtilitateen ordainketak kontabilizatzeko programa\nMatrikulak kontabilizatzeko programa\nNeurgailuak kontabilizatzeko programa\nKomunitate zerbitzuak kontratatzeko programa\nErabilera enpresa baterako programa\nOrdainagiria kalkulatzeko programa\nKomunitate zerbitzuak kalkulatzeko programa\nUtilitateen ordainketak kalkulatzeko programa\nKomunitateko hondakinen programa\nAtea komunikatzeko enpresarentzako programa\nOrdainagiriak betetzeko programa\nErakundearen ordainagirien programa\nZabor bilketaren kontabilitate programa\nEtxea kudeatzeko enpresentzako programa\nInterneteko hornitzaileentzako programa\nNeurgailuak neurtzeko programa\nUtilitateak ordaintzeko programa\nPertsonen kontabilitaterako programa\nOrdainagiriak inprimatzeko programa\nErabilera publikoetarako programa\nKable bidezko telebista hornitzailearen programa\nGas konpainiarentzako programa\nErabilgarritasun enpresarako programa\nErabilgarritasunaren antolakuntzarako programa\nUr kanalerako programa\nUtilitateen kontrola egiteko programa\nErabilera ordaintzeko programa\nErabilgarrien ordainagirien programa\nUra neurtzeko programa\nApartamentu bat ordaintzeko programa\nEgoitza etxea kudeatzea\nUtilitateen ordainketa dokumentu bakarra\nErabilera publikoetan sistema\nKomunen zerbitzuen sistema\nErabilera ordaintzeko sistema bateratua\nTresneria kalkulatzeko kalkulagailua\nApartamentuetarako erabilgarritasun kontratuak\nErabilera ordaintzeko sistema\nUra neurtzeko sistema\nUr hornikuntzaren kontabilitatea\nUr horniduraren automatizazioa


Uda 2019 – Oñati\n2019 June 15, Saturday AgendaKobakNaturaSin categoríaVisitas guiadas\nUda 2019 🗓 🗺\nUda honetan zatoz Oñatira!\nUda honetan bada zer egin eta ikusi Oñatin! Naturaz, kulturaz eta bertako jaki goxoenez gozatzeko aukera ezin hobea izango da egun hauetan. Ekintzak eta eskeintzak anitzak dira, orain, zuk zeurea aukeratu besterik ez duzu.\nKULTURAZ BLAI UDA HONETAN OÑATI\nBisita gidatuak Oñatin\nOñatiko turismo bulegoak eta Txokolateixia Interpretazio Guneak egunero izango dituzte beraien ateak zabalik bertaratzen diren bisitarientzako. Bisita gidatuak ere eskeiniko dira uda osoan zehar herriguneko altxorrak ezagutu eta kakaoak Oñatin izan duen garrantzia ezagutzeko.\n“Oñatiko Altxorrak” bisita gidatuak uztaileko asteburu eta jai egunetan eskeiniko dira. Abuztuan, berriz, egunero. 13:00 eta 17:00etan emango zaie hasiera turismo bulegotik.\nTxokolateixia Intepretazio Gunean abuztuan egunero izango dira bisita-gidatuak 12:00tan. Horretaz gain, astearte eta ostegunetan ere 18:15etan bisita eskainiko da.\nIgnaziotar Lurraldetik bisita gidatuak\nXVI. mendeko Gipuzkoara bidaia Loiolako San Ignazioren lorratzak jarraituta, hauxe da Ignaziotar Lurraldea. Hiru tenplu, hiru lurralde, hamaika ezkutuko altxor. Uda sasoi honetan ere bada horrelako altxorrak ezagutzeko betarik. Oñatin zita uztailaren 13an izango da. 11:00etan Frantzisko Borjakoaren ermita ezagutzeko parada eta 17:00etan Giltzapeko altxorretara bisita gidatua izango da.\nIkusgai Oñatiko Turismo Bulegoan. Angel Mari Milikua, Imanol Artola, Iñaki Jauregialzo eta Esteban Kerexetak osatzen dute Orbelaun, guztiak ere autodidaktak, eta EHU-ko Donostiako kanpusean beraien lanak erakutsi ostean, Oñatira dakartzate. Hauen hitzetan, prozesuak amaiera bat izan dezan, bertaratutakoek ikusi eta interpretatu egin behar dute beraien lana, beraz, turismo bulegotik gonbita luzatzen dizuegu ibilbide honi amaiera emateko.\nArantzazuko Santutegian egunero zabalik izango da basilika. Bisita-gidatuak ere izango ditu bertaratzen den bisitariak, egunero 11:30 eta 16:00etan. Igande eta jai-egunetan autobus zerbitzua izango da Oñati eta Arantzazu artean.\nAurten ere, Donostiako Musika Hamabostaldiak kontzertu bat eskainiko du Arantzazuko Santutegian, Donostiako Orfeoiaren eskutik joango da aurtengo ekitaldia. Donostiako Orfeoiaren erreferente bilakatu den Fauré-ren Requiem-a eskainiko da. Sarrerak internet bidez eskuragai daude.\nKalean. Udako kultur programazioa berezia.\nAurten ere herriko toki ezberdinetan egingo dira musika edo antzerki emanaldiak eta ez ohiko egunetan, gehienak, aste barruan. Zazpi emanaldi guztira, tartean Oñatiko, Indiako, Iruñeko edo Bilboko taldeak.\nKalean izena hartzen du udalak udarako antolatzen dituen emanaldien programak, hain zuzen ere kalean izaten direlako emanaldiak aretoetan izan ordez. Urtero saiatzen dira toki ezberdinetan kontzertuak antolatzen, dagoneko egonkortuta dauden espazioetan ez ezik. Horietako bi dira, adibidez, Lazarraga lorategia eta San Lorentzoko ermita. Aurten ere egongo dira zuzeneko emanaldiak bi toki horietan. Aurtengo berrikuntza, Arantzazuko Santutegiaren kanpoaldea. Ekiltadien inguruko informazio gehiago, hemen.\nNATURAZ MELA-MELA UDA HONETAN OÑATI\nOñati kokatzen deneko natur parajea bakarra da. Erkidegoko tontor garaienetan gailur egin, pagadietan barrena galdu edo mendi hauen bihotz-barrunbeetara sartzearen esperientzia eskeintzen du Oñatik. Denon neurrira eta denon gustura eginikok aukerak aurkituko dituzu bertan.\nBisita-gidatuak Arrikrutz-Oñatiko kobetan\nEkainaren 1etik abuztuaren 31 bitarte, egunero eskeiniko dira bisita gidatuak bertan. Ordubeteko iraupena izan ohi dute eta erreserba egitea gomendatzen da 943 082000 edo arrikrutz@onati.eus helbidean.\nBisita gidatuez gain ekintza bereziak ere antolatu dira aurtengo uda denboraldirako. Famili eta txikiei bideraturiko EspeleoTxiki bisita bereziak izango dira uda osoan zehar, baita, helduei bideraturiko EspeleoArrikrutz bisita bereziak ere.\nAurtengo udan…zatoz Oñatira!\nfrom 1 uztaila, 2019 to 1 iraila, 2019\nScheduled\tAgenda Kobak Natura Sin categoría Visitas guiadas\nEzustekoak erakusketa 🗓 🗺\nEspeleoArrikrutz Udaran 🗓 🗺